open-index/open-wikipedia-markdown huggingface dataset:
ಭರತ-ಬಾಹುಬಲಿ

ಜೈನ ಧರ್ಮವನ್ನು ಉಪದೇಶಿಸಿದ ಮೊದಲನೆಯ ತೀರ್ಧಂಕರರು ವೃಷಭನಾಥರು. ಇವರಿಗೆ ಸುನಂದ ಮತ್ತು ನಂದಾ ಯೆಂಬ ಇಬ್ಬರು ಪತ್ನಿಯರು.ಇವರಿಂದ ನೂರುಜನ ಗಂಡು ಮಕ್ಕಳೂ ಮತ್ತು ಇಬ್ಬರು ಹೆಣ್ಣು ಮಕ್ಕಳೂ ಜನಿಸಿದರು.ಬಾಹುಬಲಿಯು ಸುನಂದೆಯ ಮಗ.ವೃಷಭನಾಥರಿಗೆ ವೈರಾಗ್ಯ ಉಂಟಾದಾಗ ಮಕ್ಕಳಿಗೆ ರಾಜ್ಯವನ್ನು ಹಂಚಿ ತಪಸ್ಸಿಗೆ ತೆರಳಿದರು. ಸಕಲ ಕರ್ಮಗಳನ್ನು ಜಯಿಸಿ ಕೈವಲ್ಯಜ್ಞಾನ ಪಡೆದು ಜನರಿಗೆ ಮುಕ್ತಿ ಮಾರ್ಗವನ್ನು ಉಪದೇಶಿಸುತ್ತಿದ್ದರು.

ಪ್ರಥಮ ಪುತ್ರನಾದ ಭರತನು ದಿಗ್ವಿಜಯವನ್ನು ಮುಗಿಸಿಬರುವಾಗ ಆತನ ಚಕ್ರರತ್ನವು ಪುರ ಪ್ರವೇಶ ಮಾಡಲಿಲ್ಲ. ಭರತನು ತನ್ನ ತಮ್ಮಂದಿರನ್ನು ಜಯಿಸಿಲ್ಲವೆಂದು ಪುರೊಹಿತರು ಹೇಳಿದರು. ಕಾಣಿಕೆಗಳೊಡನೆ ಬರುವ೦ತೆ ತಮ್ಮಂದಿರಿಗೆ ಹೇಳಿಕಳಿಸಿದಾಗ ಬಾಹುಬಲಿಯನ್ನುಳಿದು ಇತರರು ವೃಷಭನಾಥರ ಬಳಿ ಹೋಗಿ ದೀಕ್ಷೆ ಪಡೆದರು.
ಬಾಹುಬಲಿಯು ತಂದೆಯ ಹೊರತು ಇನ್ನಾರಿಗೂ ತಲೆ ಬಾಗುವುದಿಲ್ಲವೆಂದು, ತಂದೆಯಿಂದ ತನಗೆ ದೊರೆತ ರಾಜ್ಯವನ್ನು ಕೊಡುವುದಿಲ್ಲವೆ೦ದೂ, ಇದಕ್ಕಾಗಿ ಯುದ್ಧಕ್ಕೆ ಸಹ ಸಿದ್ಧನೆಂದು ಭರತನ ದೂತರಿಗೆ ಹೇಳಿದನು. ಭರತನು ಈ ಸುದ್ದಿಯನ್ನು ಕೇಳಿ ಯುದ್ಧಕ್ಕೆ ಸಿದ್ಧನಾದನು. ಎರಡೂ ಸ್ಯೆನ್ಯಗಳು ಯುದ್ಧ ಪ್ರಾರಂಭಿಸುವ ಮುಂಚೆ ಮಂತ್ರಿಗಳು ಯೋಚಿಸಿ ಭರತ, ಬಾಹುಬಲಿ ಇಬ್ಬರೂ ವಜ್ರದೇಹಿಗಳಾಗಿರುವುದರಿಂದ ವೃಥಾ ಸ್ಯೆನ್ಯ ನಾಶವಾಗುವುದಲ್ಲದೆ ಈ ಇಬ್ಬರಿಗೂ ಏನೂ ಆಗುವುದಿಲ್ಲ. ಆದ್ದರಿಂದ ಈ ಇಬ್ಬರ ಮಧ್ಯೆಯೆ ದೃಷ್ಟಿಯುದ್ಧ, ಜಲಯುದ್ಧ ಮತ್ತು ಮಲ್ಲಯುದ್ಧ ನಡೆಯಲಿ ಎಂದು ತೀರ್ಮಾನಿಸಿದರು.

ಕಣ್ಣ ರೆಪ್ಪೆಯಾಡಿಸದೆ ಒಬ್ಬರನ್ನೊಬ್ಬರು ನೋಡುವುದು ದೃಷ್ಟಿಯುದ್ಧ. ಒಬ್ಬರಿಗೊಬ್ಬರು ಮುಖಕ್ಕೆ ತಾಗುವಂತೆ ನೀರೆರೆಚುವುದು ಜಲಯುದ್ಧ. ಪರಸ್ಪರ ಬಾಹು ಯುದ್ಧ ಜಟ್ಟಿಕಾಳಗ ವಾಡುವುದು ಮಲ್ಲಯುದ್ಧ. ಈ ಮೂರೂ ಯುದ್ಧಗಳಲ್ಲಿ ಅಪ್ರತಿಮ ವೀರನಾದ ಬಾಹುಬಲಿಯೇ ಗೆದ್ದನು. ಅಣ್ಣ ಭರತನನ್ನು ಮಲ್ಲಯುದ್ಧದಲ್ಲಿ ಮೇಲೆತ್ತಿದ ಬಾಹುಬಲಿಗೆ ತಾನು ಹೀಗೆ ಮಾಡಬಾರದೆಂದೆನಿಸಿ ನಿಧಾನವಾಗಿ ಕೆಳಗಿಳಿಸಿದನು. ಅವಮಾನ ಹೊಂದಿದ ಭರತನು ತನ್ನ ಚಕ್ರವನ್ನು ಪ್ರಯೋಗಿಸಿದರೂ ಸಹ ಅದು ಬಾಹುಬಲಿಯ ಪ್ರದಕ್ಷಿಣೆ ಮಾಡಿ ಅವನ ಬಲಗಡೆನಿಂತಿತು.
ಬಾಹುಬಲಿ ವಿಜಯಿಯಾದನು. ಎಲ್ಲರೂ ಜಯಕಾರ ಮಾಡಿದರು. ಆದರೆ ಬಾಹುಬಲಿಗೆ ವೈರಾಗ್ಯ ಉಂಟಾಗಿ ರಾಜ್ಯವನ್ನು ತೊರೆದು ತಂದೆ ವೃಷಭನಾಥರ ಬಳಿ ದೀಕ್ಷೆಯನ್ನು ಪಡೆದು ತಪಸ್ಸಿನಲ್ಲಿ  ತೊಡಗಿದನು.

ಬಹುಕಾಲ ತಪಸ್ಸು ಆಚರಿಸಿದರೂ ಕೈವಲ್ಯಜ್ಞಾನವನ್ನು ಪಡೆಯಲಾಗಲಿಲ್ಲ. ಇದಕ್ಕೆ ತಾನು ತನ್ನದೇ ಭೂಮಿಯಲ್ಲಿ ನಿಂತಿರುವೆನೆಂಬ ಅಹಂಭಾವ ಕಾರಣವಾಗಿತ್ತು. ಇದನ್ನು ತಿಳಿದ ನಂತರ ಬಾಹುಬಲಿಯು ಭರತನ ಬಳಿಗೆ ಹೋಗಿ ಭೂಮಿಯನ್ನು ದಾನ ಪಡೆದನು. ನಂತರ ಬಾಹುಬಲಿಯು ನಿರ್ಮಲವಾದ ಮನದಿಂದ ತಪಸ್ಸನ್ನು ಮಾಡಿ ಕೈವಲ್ಯಜ್ಞಾನ ಪಡೆದನು.

ವರ್ಗ:ಜೈನ ಧರ್ಮ
ಅಂಕುರ

**ಅಂಕುರ** ಪದವು ಈ ಕೆಳಗಿನವುಗಳನ್ನು ನಿರ್ದೇಶಿಸಬಹುದು:
* ಉಪಾಂಗಗಳು, ಎಲೆಗಳು ಹಾಗೂ ಪಾರ್ಶ್ವ ಮೊಗ್ಗುಗಳು, ಹೂಬಿಡುವ ಕಾಂಡಗಳು ಹಾಗೂ ಹೂ ಮೊಗ್ಗುಗಳನ್ನು ಒಳಗೊಂಡಿರುವ ಕಾಂಡಗಳನ್ನು ಹೊಂದಿರುವ ಕುಡಿ
* ಚರ್ಮದಲ್ಲಿ ಕಂಡುಬರುವ ಕೋಶಕಗಳಿಂದ ಬೆಳೆಯುವ ಪ್ರೋಟೀನ್ ಎಳೆಯಾದ ಕೂದಲು
* ಪ್ರಾಣಿಗಳಲ್ಲಿ ಪೋಷಕಾಂಶಗಳು ಹಾಗು ಆಮ್ಲಜನಕವನ್ನು ಜೀವಕಣಗಳಿಗೆ ಹೊತ್ತೊಯ್ಯುವ ದೇಹದ ದ್ರವವಾದ ರಕ್ತ
* ವಿಶ್ವದ ತೊರೆ, ಸರೋವರ, ಮಹಾಸಾಗರ ಮತ್ತು ಮಳೆಯನ್ನು ರೂಪಿಸುವ ಮತ್ತು ಜೀವಿಗಳ ದ್ರವಗಳ ಮುಖ್ಯ ಘಟಕವಾಗಿರುವ ಪಾರದರ್ಶಕ ದ್ರವವಾದ ನೀರು
* ಅಂಕುರಿಸುವಿಕೆ
ಪಾರಿತೋಷಕ

**ಪಾರಿತೋಷಕ**ವು ಕಾರ್ಯಗಳು ಅಥವಾ ಸಾಧನೆಗಳನ್ನು ಗುರುತಿಸಲು ಮತ್ತು ಪುರಸ್ಕರಿಸಲು ಒಬ್ಬ ವ್ಯಕ್ತಿ, ಒಂದು ಜನರ ತಂಡ, ಅಥವಾ ಸಂಸ್ಥೆಗೆ ನೀಡಲಾಗುವ ಒಂದು ಪ್ರಶಸ್ತಿ. ಅಧಿಕೃತ ಪಾರಿತೋಷಕಗಳು ಹಲವುವೇಳೆ ಆರ್ಥಿಕ ಪ್ರತಿಫಲಗಳ ಜೊತೆಗೆ ಅವುಗಳೊಂದಿಗೆ ಬರುವ ಖ್ಯಾತಿಯನ್ನೂ ಒಳಗೊಂಡಿರುತ್ತವೆ. ಕೆಲವು ಪಾರಿತೋಷಕಗಳು ಅತಿರಂಜಿತ ಸಮಾರಂಭಗಳನ್ನು ಹೊಂದಿರುತ್ತವೆ, ಉದಾಹರಣೆಗೆ ಅಕ್ಯಾಡೆಮಿ ಪ್ರಶಸ್ತಿಗಳು.

ಪಾರಿತೋಷಕಗಳನ್ನು ಗಮನಾರ್ಹ ಅಥವಾ ಅನುಕರಣೀಯ ವರ್ತನೆಯನ್ನು ಪ್ರಚಾರಮಾಡಲು, ಮತ್ತು ಸುಧಾರಿತ ಫಲಿತಾಂಶಗಳು ಹಾಗೂ ಸ್ಪರ್ಧಾತ್ಮಕ ಪ್ರಯತ್ನಗಳಿಗೆ ಉತ್ತೇಜನ ಕೊಡಲು ಸಹ ನೀಡಲಾಗುತ್ತದೆ. ಸಾಮಾನ್ಯವಾಗಿ, ಪಾರಿತೋಷಕಗಳನ್ನು ಸಕಾರಾತ್ಮಕವಾಗಿ ಪರಿಗಣಿಸಲಾಗುತ್ತದೆ, ಮತ್ತು ಅವುಗಳ ವಿಜೇತರನ್ನು ಶ್ಲಾಘಿಸಲಾಗುತ್ತದೆ. ಆದರೆ, ಅನೇಕ ಪಾರಿತೋಷಕಗಳು, ವಿಶೇಷವಾಗಿ ಹೆಚ್ಚು ಪ್ರಸಿದ್ಧವಾದವುಗಳು, ಹಲವುವೇಳೆ ವಿವಾದ ಮತ್ತು ಅಸೂಯೆಗೆ ಕಾರಣವಾಗಿವೆ.

ಕೆಳಗಿನವು ಕೆಲವು ನಿರ್ದಿಷ್ಟ ಪ್ರಕಾರದ ಪಾರಿತೋಷಕಗಳು:
* ದಡ್ಡತನದ ಪಾರಿತೋಷಕ: ಸಾಮಾನ್ಯವಾಗಿ ಕೊನೆಯ ಸ್ಥಾನ ಪಡೆದವರಿಗೆ ಗೇಲಿ ಅಥವಾ ಅವಮಾನಮಾಡಲು ನೀಡಲಾಗುತ್ತದೆ (ಉದಾ., ಕಟ್ಟಿಗೆ ಚಮಚ ಪ್ರಶಸ್ತಿ).
* ಸಮಾಧಾನಕರ ಪಾರಿತೋಷಕ: ಜಯಿಸದವರಿಗೆ ಆದರೆ ಗುರುತಿಸಲಾದವರಿಗೆ ನೀಡಲಾಗುವ ಪ್ರಶಸ್ತಿ.
ಇತ್ಯಾದಿ.

ವರ್ಗ:ಪ್ರಶಸ್ತಿಗಳು
ಕೂದಲು

thumb|ಒಂದು ಕೂದಲಿನ ಅಡ್ಡ ವಿಭಾಗ
**ಕೂದಲು** ಒಳಚರ್ಮ, ಅಥವಾ ಚರ್ಮದಲ್ಲಿ ಕಂಡುಬರುವ ಕೋಶಕಗಳಿಂದ ಬೆಳೆಯುವ ಒಂದು ಪ್ರೋಟೀನ್ ಎಳೆ. ಕೂದಲು ಸಸ್ತನಿಗಳ ನಿರ್ಧಾರಕ ಗುಣಲಕ್ಷಣಗಳಲ್ಲೊಂದು. ಮಾನವ ಶರೀರವು, ರೋಮರಹಿತ ಚರ್ಮ ಪ್ರದೇಶಗಳನ್ನು ಹೊರತುಪಡಿಸಿ, ದಪ್ಪನೆಯ ಅಂತ್ಯ ಹಾಗೂ ನಯವಾದ ವೆಲಸ್ ರೋಮವನ್ನು ಉತ್ಪಾದಿಸುವ ಕೋಶಕಗಳಿಂದ ಮುಚ್ಚಲ್ಪಟ್ಟಿರುತ್ತದೆ.
thumb|ಕೂದಲು
ತಲೆಯ ಕೂದಲನ್ನು ನೈಸರ್ಗಿಕ ಮೂಲಗಳಿಂದ ಅರೋಗ್ಯಕರವಾಗಿ ಬೆಳೆಯುವಂತೆ ನೋಡಿಕೊಳ್ಳಬಹುದು.ಇದಕ್ಕೆ ಮೂಲವಾಗಿ ತರಕಾರಿಗಳನ್ನು ಮತ್ತು ಹಣ್ಣುಗಳನ್ನು ನಿತ್ಯಲೂ ಸೇವಿಸಬೇಕು.ಇತ್ತೀಚಿನ ಯುಗದಲ್ಲಿ ರಾಸಾಯನಿಕ ಶಾಂಪೂ, ಕೇಶ ವಿನ್ಯಾಸ ಎಂದು ಅತಿಹೆಚ್ಚು ಮಂದಿ ತಮ್ಮ ಸೌಂದರ್ಯ ರಹಸ್ಯವನ್ನು ಹಾಳುಗೆಡುವುತ್ತಿದ್ದಾರೆ. ರಾಸಾಯನಿಕ ಪದಾರ್ಥಗಳನ್ನು ಬಳಸುವ ಮೂಲಕೆ ಕೂದಲಿನ ಅರೋಗ್ಯವನ್ನು ಕೆಡೆಸಿಕೊಳ್ಳುತ್ತಿದ್ದೇವೆ.ದೇಹದಲ್ಲಿ ಎಲ್ಲ ಕ್ರಿಯಗಳಿಗು ಕಾರಣವಾಗಿರುವಂತೆಯೆ ಕೂದಲಿನ ಆರೈಕೆ ಮತ್ತು ಅರೋಗ್ಯವನ್ನು ಹಾರ್ಮೋನುಗಳು ನೋಡಿಕೊಳ್ಳುತ್ತದೆ.
thumb

**ಗುಂಗುರು ಕೂದಲು** ಕೂದಲಿನ ತಂತುವಿನ ಆಕಾರದಿಂದ ನಿರ್ಧಾರಿತವಾಗುತ್ತದೆ. ಗುಂಗುರು ಕೂದಲಿಗೆ *ಕುಟಿಲಾಳಕ* ಪರ್ಯಾಯ ನಾಮ. ಅಂಡಾಕಾರದ ಮತ್ತು ಇತರ ಆಕಾರದ ತಂತುಗಳಿದ್ದರೆ ಗುಂಗುರು ಕೂದಲು ಉಂಟಾಗುತ್ತದೆ. ಈ ಪ್ರಕಾರದ ಕೂದಲು ಸಾಮಾನ್ಯವಾಗಿ ಅಗಾಧ ಪ್ರಮಾಣದಲ್ಲಿದ್ದು, ಹವಾಮಾನವನ್ನು ಅವಲಂಬಿಸಿರುತ್ತದೆ ಮತ್ತು ಹಾನಿಗೊಳಗಾಗುವ ಸಂಭವವಿರುತ್ತದೆ.

ವರ್ಗ:ಅಂಗ ವ್ಯವಸ್ಥೆ
ಮಗ

thumb|386x386px
**ಮಗ**ನು ಪುರುಷ ಸಂತತಿ; ತನ್ನ ಹೆತ್ತವರಿಗೆ ಸಂಬಂಧಿಸಿದಂತೆ ಒಬ್ಬ ಹುಡುಗ ಅಥವಾ ಗಂಡಸು. ಮಗಳು ಇವನ ಸ್ತ್ರೀ ಪ್ರತಿರೂಪ. ಪೂರ್ವ ಕೈಗಾರಿಕಾ ಸಮಾಜಗಳು ಹಾಗೂ ಕೃಷಿ ಆಧಾರಿತ ಅರ್ಥವ್ಯವಸ್ಥೆಯುಳ್ಳ ಕೆಲವು ಇಂದಿನ ದೇಶಗಳಲ್ಲಿ ಪುತ್ರರಿಗೆ ಹಿಂದೆ, ಮತ್ತು ಈಗಲೂ ಕೂಡ, ಪುತ್ರಿಗಳ ಬದಲು ಹೆಚ್ಚಿನ ಮೌಲ್ಯ ನೀಡಲಾಗುತ್ತದೆ.

ವರ್ಗ:ಕುಟುಂಬ
ಢೋಕ್ಳಾ

thumb
***ಢೋಕ್ಳಾ*** ಭಾರತದ ಗುಜರಾತ್‍ನಿಂದ ಹುಟ್ಟಿಕೊಂಡಿರುವ ಒಂದು ಸಸ್ಯಾಹಾರಿ ಖಾದ್ಯ ಪದಾರ್ಥ. ಅದನ್ನು ಅಕ್ಕಿ ಹಾಗೂ ಕಡಲೆ ಹಿಟ್ಟಿನ ಮಿಶ್ರಣದ ಹುದುಗಿಸಿದ ಹಿಟ್ಟಿನಿಂದ ತಯಾರಿಸಲಾಗುತ್ತದೆ. ಢೋಕ್ಳಾವನ್ನು ತಿಂಡಿಗೆ, ಊಟದ ಮುಖ್ಯಭಾಗವಾಗಿ, ಹೆಚ್ಚುವರಿ ಭಕ್ಷ್ಯವಾಗಿ, ಅಥವಾ ಲಘು ಆಹಾರವಾಗಿ ತಿನ್ನಬಹುದು.

ವರ್ಗ:ಖಾದ್ಯ, ತಿನಿಸು
ಪನೀರ್

thumb
## ಗಿಣ್ಣು
**ಪನೀರ್** ದಕ್ಷಿಣ ಏಷ್ಯಾದ ಪಾಕಪದ್ಧತಿಯಲ್ಲಿ ಸಾಮಾನ್ಯವಾದ ತಾಜಾ ಗಿಣ್ಣು. ಭಾರತೀಯ ಉಪಖಂಡದ ಉತ್ತರ ಭಾಗಗಳಲ್ಲಿ ಅದನ್ನು ಸಾಮಾನ್ಯವಾಗಿ ಛೇನಾ ಎಂದು ಕರೆಯಲಾಗುತ್ತದೆ. ಅದು ಬಿಸಿ ಹಾಲನ್ನು ನಿಂಬೆಹಣ್ಣಿನ ರಸ, ವಿನಿಗರ್, ಅಥವಾ ಇತರ ಯಾವುದೇ ಆಹಾರ ಆಮ್ಲಗಳಿಂದ ಹೆಪ್ಪುಗಟ್ಟಿಸಿ ತಯಾರಿಸಲಾದ ತಾಜಾ, ಗಟ್ಟಿಯಾಗಿಸಿದ, ಕರಗದಿರುವ ಫ಼ಾರ್ಮರ್ ಚೀಸ್ ಅಥವಾ ಕರ್ಡ್ ಚೀಸ್.

ವರ್ಗ:ಕ್ಷೀರೋತ್ಪನ್ನಗಳು
ವರ್ಗ:ಆಹಾರ
ಕಾಮದೇವ

thumb
ಮಾರ ಎಂದೂ ಕರೆಯಲ್ಪಡುವ **ಕಾಮದೇವ**ನು ಮಾನವ ಪ್ರೇಮ ಹಾಗೂ ಬಯಕೆಯ ಹಿಂದೂ ದೇವತೆ. '''ಮನ್ಮಥ', 'ಕಂದರ್ಪ', **ಅತನು**,'''ಮದನ', 'ದರ್ಶಕ, ', **ರತಿಕಾಂತ**, **ಕುಸುಮಶರ** ಅಥವಾ **ಕಾಮ** ಅವನ ಇತರ ಹೆಸರುಗಳು. ಕಾಮದೇವನು ಹಿಂದೂ ದೇವತೆ ಶ್ರೀಯ ಮಗ ಮತ್ತು ಜೊತೆಗೆ ಕೃಷ್ಣನ ಮಗನಾದ ಪ್ರದ್ಯುಮ್ನನು ಕಾಮದೇವನ ಅವತಾರನೆಂದು ಪರಿಗಣಿಸಲಾಗುತ್ತದೆ.

ವರ್ಗ:ಹಿಂದೂ ದೇವತೆಗಳು ಇವನು ಒಂದೊಮ್ಮೆ ಶಿವನ ಮೂರನೇ ಕಣ್ಣಿನ ಅಗ್ನಿಗೆ ಆಹುತಿಯಾಗಿ ಮತ್ತೆ ಇವನ ಬೂದಿಯಲ್ಲಿ ಚಿತ್ರಲೇಖ ಎಂಬ ಗಂಧರ್ವ ಕನ್ಯೆಯಿಂದ ಪುನರ್ ಹುಟ್ಟು ಪಡೆದ. ಇವನ ಪತ್ನಿಯೇ ರತಿ.. ( ಕಮಲಭೂಪನ ಮಗಳು). ಇವರಿಬ್ಬರ ವಿವಾಹ ಗತ ಜನ್ಮದಲ್ಲೇ ನಿಗದಿಯಾಗಿದ್ದು, ಈ ವಿವಾಹಕ್ಕೆ ಕೌಂಡ್ಲಿಕ ಎಂಬ ರಾಕ್ಷಸ ಅಡ್ಡಿಯಾದ..‌ಇವನನ್ನು ದ್ರೌಪದಿಯೊಬ್ಬಳೆ ಯುದ್ದದಲ್ಲಿ ಗೆದ್ದು ಕೊಂದಳು...
ದಾಂಡಿಯಾ

thumb
**ದಾಂಡಿಯಾ** ಅಥವಾ **ರಾಸ್** ಅಥವಾ **ದಾಂಡಿಯಾ ರಾಸ್** ಭಾರತದ ಗುಜರಾತ್‍ನ ಸಾಂಪ್ರದಾಯಿಕ ಜಾನಪದ ನೃತ್ಯ ರೂಪ. ಇದು ಕೃಷ್ಣನಿಂದ ವೃಂದಾವನದಲ್ಲಿ ಹುಟ್ಟಿಕೊಂಡಿತು, ಮತ್ತು ಅಲ್ಲಿ ಇದನ್ನು ಹೋಳಿ ಮತ್ತು ಕೃಷ್ಣ ಹಾಗೂ ರಾಧೆಯರ ಲೀಲೆಯನ್ನು ಚಿತ್ರಿಸಿ ಆಡಲಾಗುತ್ತದೆ. ಗರ್ಬಾದೊಂದಿಗೆ ಇದು ಪಶ್ಚಿಮ ಭಾರತದಲ್ಲಿ ನವರಾತ್ರಿ ಸಂಜೆಗಳ ವೈಶಿಷ್ಟ್ಯಪೂರ್ಣ ನೃತ್ಯವಾಗಿದೆ.

ವರ್ಗ:ಭಾರತದ ನೃತ್ಯಗಳು
ಅಂಗಜ

**ಅಂಗಜ** ಪದವು ಈ ಕೆಳಗಿನವುಗಳನ್ನು ನಿರ್ದೇಶಿಸಬಹುದು:
* ಚರ್ಮದಲ್ಲಿ ಕಂಡುಬರುವ ಕೋಶಕಗಳಿಂದ ಬೆಳೆಯುವ ಪ್ರೋಟೀನ್ ಎಳೆಯಾದ ಕೂದಲು
* ಪುರುಷ ಸಂತತಿಯಾದ ಮಗ
* ಮಾನವ ಪ್ರೇಮ ಹಾಗೂ ಬಯಕೆಯ ಹಿಂದೂ ದೇವತೆಯಾದ ಕಾಮದೇವ
ಕೋರಮಂಗಲ

thumb|ಕೋರಮಂಗಲ ಬಿಡಿಎ ಕಾಂಪ್ಲೆಕ್ಸ್

**ಕೋರಮಂಗಲ** ಬೆಂಗಳೂರಿನ ಒಂದು ಬಡಾವಣೆ, ಇದೊಂದು ವಸತಿ ಪ್ರದೇಶ,ಇಲ್ಲಿ ಸಾಫ್ಟ್ವೇರ್ ಕಂಪನಿಗಳು ಬಹುಸಂಖ್ಯಯಲ್ಲಿ ಇವೆ.

## ಉಲ್ಲೇಖನಗಳು
## ಉಲ್ಲೇಖಗಳು 
ವರ್ಗ:ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ಪಿ ಎಚ್ ಪಿ

**ಪಿ ಎಚ್ ಪಿ**  ಸರ್ವರ್ ಸೈಡ್ ಸ್ಕ್ರಿಪ್ಟಿಂಗ್ ಭಾಷೆ, ಇದನ್ನು ವೆಬ್‍ಸೈಟ್‍ಜಾಲತಾಣ ನಿರ್ಮಾಣ, ಸರ್ವರ್ ಗಳ ಹೊಕ್ಕುಬಳಕೆ ಮತ್ತು ಸಾಮಾಜಿಕ ಜಾಲತಾಣಗಳಲ್ಲಿ ಬಳಸುವರು  ಮತ್ತು ಇದನ್ನು ಸಾಮಾನ್ಯ ಕಂಪ್ಯೂಟರ್ ಭಾಷೆ ಆಗೂ  ಉಪಯೋಗಿಸುತ್ತಾರೆ. 
೨೦೧೩ ಜನವರಿವರೆಗೂ ಲಭ್ಯವಿರುವ ಮಾಹಿತಿ ಪ್ರಕಾರ ೨೪ ಕೋಟಿ ವೆಬ್‍ಸೈಟ್‍ಗಳು ಹಾಗು ೨೧ ಲಕ್ಷ ಸರ್ವರ್ ಗಳಲ್ಲಿ ಪಿ ಎಚ್ ಪಿ ಬಳಕೆಯಾಗುತ್ತಿದೆ. 

೧೯೯೪ರಲ್ಲಿ ಮೂಲತಹ ರಸ್ಮಾಸ್ ಲೆರ್ದ್ರಫ್ ಅವರು ಇದನ್ನು ಸೃಷ್ಟಿಸಿದ್ದು.
ಫೇಸ್‍ಬುಕ್ ಜಾಲತಾಣದ ಮೊದಲ ಆವೃತ್ತಿ ಸಂಪೂರ್ಣವಾಗಿ ಪಿ ಎಚ್ ಪಿಯಲ್ಲಿಯೇ ನಿರ್ಮಿತವಾಯಿತು.

## ಉಲ್ಲೇಖಗಳು 
ವರ್ಗ:ಮಾಹಿತಿ ತಂತ್ರಜ್ಞಾನ
ಕೇಕಯ

ದಲ್ಲಿ ಕರ್ಣ ಕೇಕಯ ರಾಜಪುತ್ರ ವಿಶೋಕನನ್ನು ಕೊಲ್ಲುತ್ತಿರುವುದು]]
**ಕೇಕಯರು** ಅಥವಾ **ಕೈಕೇಯರು** ಬಹಳ ಪ್ರಾಚೀನ ಕಾಲದಿಂದ ಆಧುನಿಕ ಪಾಕಿಸ್ತಾನದ ಗಂಧಾರ ಹಾಗೂ ಬ್ಯಾಸ್ ನದಿಗಳ ನಡುವೆ ವಾಯವ್ಯ ಪಂಜಾಬ್‍ನಲ್ಲಿ ಇದ್ದರೆಂದು ದೃಢೀಕರಿಸಲಾಗಿರುವ ಒಂದು ಪುರಾತನ ಜನರಾಗಿದ್ದರು. ಅವರು ಕೇಕಯ ಜನಪದದ ಕ್ಷತ್ರಿಯರ ವಂಶಸ್ಥರಾಗಿದ್ದರು ಹಾಗಾಗಿ ಅವರನ್ನು ಕೇಕಯರೆಂದು ಕರೆಯಲಾಗುತ್ತದೆ. ಕೇಕಯರನ್ನು ಹಲವುವೇಳೆ ಮದ್ರರು, ಉಸೀನರರು, ಸಿಬೀ ಇತ್ಯಾದಿಗಳೊಂದಿಗೆ ಸಂಬಂಧಿಸಲಾಗಿತ್ತು, ಮತ್ತು ಪಾಣಿನಿಯಿಂದ ಒದಗಿಸಲ್ಪಟ್ಟ ಸಾಕ್ಷಿಯ ಪ್ರಕಾರ, ಅವರ ಪ್ರಾಂತ್ಯ ವಾಹಿಕ ರಾಜ್ಯದ ಭಾಗವಾಗಿತ್ತು.ಹಲವು ಪುರಾಣಾಗಳು ಕೇಕಯವನ್ನು ಗಾಂಧಾರರು, ಯವನರು, ಗರ್ಲ್ಸ್, ಪರದಾಸ್, ಬಹ್ಲಿಕಾಗಳಿಗೆ, ಕಾಂಬೊಜರು, ಪರದಾಸ್, ಬಾರ್ಬಾರಾಸ್, ಚೈನಾ, ತುಷಾರ್, ಪಹ್ಲನಾವಾಗಳು, ಇವುಗಳ ಪಟ್ಟಿಯಲ್ಲಿ ಸೇರಿಸಿದೆ.
## ರಾಮಾಯಣದಲ್ಲಿ ಕೇಕಯ
ಹಲವು ಪುರಾಣಗಳ ಪ್ರಕಾರ ಕೇಕಯ ದಶರಥನ ರಾಣಿಯರಲ್ಲಿ ಒಬ್ಬಳಾಗಿದ್ದಳು ಎಂದು ಹೇಳಲಾಗಿದೆ.ಅಯೋಧ್ಯೆಯ ರಾಜ ಕೆಕಯಾ ರಾಜಕುಮಾರಿ ಎಂದು ಹೇಳಲಾಗಿದೆ

ವರ್ಗ:ಪ್ರಾಚೀನ ಭಾರತ
ವರ್ಗ:ಜನಾಂಗಗಳು
ಉಪಚುನಾವಣೆ ಫಲಿತಾಂಶ-16-9-2014

## ಉಪಚುನಾವಣೆ ಫಲಿತಾಂಶ-16-9-2014
*2014 ಸೆ.೧೩ರಂದು ಹತ್ತು ರಾಜ್ಯಗಳ ೩೩ ವಿಧಾನ ಸಭಾ ಸ್ಥಾನಗಳಿಗೆ ಮತ ಚಲಾವಣೆ ನಡೆದಿತ್ತು. ಈ ಪೈಕಿ ಮಂಗಳ­ವಾರ ಒಂಬತ್ತು ರಾಜ್ಯಗಳ ೩೨ ಕ್ಷೇತ್ರಗಳ ಮತ ಎಣಿಕೆ ನಡೆಯಿತು.  ಬಿಜೆಪಿ ೧೨, ಕಾಂಗ್ರೆಸ್‌ ೭, ಸಮಾಜ­ವಾದಿ ಪಕ್ಷ ೮ ಸ್ಥಾನಗಳಲ್ಲಿ ಗೆಲುವು ಸಾಧಿ­ಸಿವೆ. ಟಿಡಿಪಿ, ತೃಣಮೂಲ ಕಾಂಗ್ರೆಸ್‌, ಎಐಯು­ಡಿಎಫ್‌ ಮತ್ತು ಸಿಪಿಎಂ ತಲಾ ಒಂದು ಕ್ಷೇತ್ರ ಗೆದ್ದಿವೆ. ಸಿಕ್ಕಿಂನಲ್ಲಿ ಒಂದು ಕ್ಷೇತ್ರ ಪಕ್ಷೇತರ ಅಭ್ಯರ್ಥಿ ಪಾಲಾಗಿದೆ. (ಛತ್ತೀಸಗಡದ ಅಂತಾಗಡ­ದಲ್ಲಿ ಸೆ.೨೦ರಂದು ಎಣಿಕೆ ನಡೆದು ಬಿಜೆಪಿ ಗೆದ್ದಿದೆ.)ಬಿಜೆಪಿ. ೨೫/25   ಸ್ಥಾನಗಳಲ್ಲಿ ೧೫/15 ಸ್ಥಾನ ಕಳೆದುಕೊಂಡಿದೆ. ಒಂದು ಹೆಚ್ಚುವರಿ ಸ್ಥಾನವನ್ನು ಬಂಗಾಳಾದಲ್ಲಿ ಗಳಿಸಿದೆ. 

## ನೋಡಿ
*೨೦೧೪ ಭಾರತದ ಸಾರ್ವತ್ರಿಕ ಲೋಕಸಭಾ ಚುನಾವಣೆ ಮತ್ತು ಫಲಿತಾಂಶ 
*೨೦೦೯ರ ಭಾರತದ ಸಾರ್ವತ್ರಿಕ ಚುನಾವಣೆ ಮತ್ತು ಭಾರತ ಇವಕ್ಕೆ ೨೦೦೯ ರ ಲೋಕಸಭೆ ಫಲಿತಾಂಶ.
*೨೦೧೪ ಭಾರತದ ಸಾರ್ವತ್ರಿಕ ಲೋಕಸಭಾ ಚುನಾವಣೆ ಮತ್ತು ಫಲಿತಾಂಶ(2014)ಉಪಚುನಾವಣೆ ಫಲಿತಾಂಶ-
*ಲೋಕಸಭೆ ತಾಣಕ್ಕೆ ೨೦೦೯-೨೦೧೩ ರ ಪಕ್ಷಗಳ ಬಲಾಬಲ
*ರಾಜ್ಯಸಭೆ-೨೦೧೪ ರಲ್ಲಿ ವಿಧಾನ ಸಭೆಯಿಂದ ಚುನಾಯಿತರು
*ಭಾರತೀಯ ಕಾಂಗ್ರೆಸ್ ಪಕ್ಷದ ಬೆಳವಣಿಗೆ - ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ತಾಣಕ್ಕೆ ಸೇರಿಸಿದೆ 
*ಭಾರತದ ಮುಖ್ಯಮಂತ್ರಿಗಳು 
*ಅರುಣಾಚಲ ಪ್ರದೇಶ ೨೦೦೯ ರ ಚುನಾವಣೆ ಫಲಿತಾಂಶ, 
*ಭಾರತೀಯ ಜನತಾ ಪಕ್ಷ ಬೆಳವಣಿಗೆ
*ಆಂಧ್ರ ಪ್ರದೇಶ ೨೦೦೯ರ ಚುನಾವಣೆ /ಆಂಧ್ರ ರಾಜಕೀಯ ಮತ್ತು ಆಡಳಿತ/ಆಂಧ್ರ ಪ್ರದೇಶದ ರಾಜಕೀಯ ಪಕ್ಷಗಳ ಬಲಾಬಲ-ಮುಖ್ಯ ಮಂತ್ರಿ.
*೨೦೦೯ ಸಾರ್ವತ್ರಿಕ ಚುನಾವಣಾ ಫಲಿತಾಂಶ 
*ಭಾರತದ ಸಾರ್ವತ್ರಿಕ ಚುನಾವಣೆ, ೨೦೦೯=೨೦೦೯ ಸಾರ್ವತ್ರಿಕ ಚುನಾವಣಾ ಫಲಿತಾಂಶ 
*೨೦೦೯ ಸಾರ್ವತ್ರಿಕ ಲೋಕಸಭೆ ಮತ್ತು ವಿಧಾನ ಸಭೆಗಳ ಚುನಾವಣಾ ಫಲಿತಾಂಶ= ಭಾರತದ ಸಾರ್ವತ್ರಿಕ ಚುನಾವಣೆ, ೨೦೦೯
*ಚುನಾವಣೆಗಳು

ವರ್ಗ:ಭಾರತದ ಚುನಾವಣೆಗಳು
ವರ್ಗ:ಭಾರತದ ರಾಜಕೀಯ
ವರ್ಗ:ಭಾರತ
ಹೆಚ್. ಎಲ್. ದತ್ತು

**ಹೆಚ್ ಎಲ್ ದತ್ತು**  ಭಾರತದ ಪೂರ್ವ ಮುಖ್ಯ ನ್ಯಾಯಮೂರ್ತಿ. ಹುಟ್ಟಿದ್ದು ೩ ಡಿಸೆಂಬರ್ ೧೯೫೦ ರಂದು.  ಬಳ್ಳಾರಿ ಜಿಲ್ಲೆಯ ಹಂದ್ಯಾಲ ಗ್ರಾಮದಲ್ಲಿ  ಜನನ. ದತ್ತು ಬೆಂಗಳೂರು ಬಾರ್ ಕೌನ್ಸಿಲ್ ನಲ್ಲಿ ಅಕ್ಟೋಬರ್ ೨೩,೧೯೭೫ ರಂದು ವಕೀಲರಾಗಿ ನೊಂದಾಯಿಸಿಕೊಂಡರು. 
## ಜನ್ಮಸ್ಥಳ
ಕರ್ನಾಟಕದ ಚಿಕ್ಕಮಗಳೂರು ಜಿಲ್ಲೆಯ ಚಿಕ್ಕಪಟ್ಟಣಗೆರೆ ಎಂಬ ಒಂದು ಸಣ್ಣ ಹಳ್ಳಿಯಲ್ಲಿ ಜಸ್ಟೀಸ್ ದತ್ತು ಜನಿಸಿದರು.  ಕಡೂರು, ತರೀಕೆರೆ, ಬೀರೂರುಗಳಲ್ಲಿ  ತಮ್ಮ ಆರಂಭಿಕ ಶಿಕ್ಷಣ ಮಾಡಿದರು,  ಉನ್ನತ ಶಿಕ್ಷಣಕ್ಕೆ ಬೆಂಗಳೂರು ಹೋದರು.  ಅವರ ತಂದೆ ಎಚ್. ಎಲ್..ನಾರಾಯಣಸ್ವಾಮಿ ಒಬ್ಬ ಇಂಗ್ಲೀಷ್ ಶಿಕ್ಷಕರಾಗಿದ್ದರು. ಅವರು ಬೆಂಗಳೂರಿನಲ್ಲಿ  ತಮ್ಮ ಬಿಎಸ್‌ಸಿ- ಎಲ್‌ಎಲ್‌ಬಿಯನ್ನು ಪೂರ್ಣಗೊಳಿಸಿದರು  1975 ರಿಂದ ವಕೀಲಿ ವೃತ್ತಿ ಆರಂಭಿಸಿದರು -ಅವರು  ನಾಗರಿಕ, ಕ್ರಿಮಿನಲ್, ತೆರಿಗೆ ಮತ್ತು ಸಾಂವಿಧಾನಿಕ ಪ್ರಕರಣಗಳು ಮತ್ತು ಎಲ್ಲಾ ರೀತಿಯ ವಿಷಯಗಳ ನಿರ್ವಹಣೆ ಮಾಡಿದರು 

=ವಕೀಲರಾಗಿ=
*೧೯೭೫-೮೩ ನಾಗರಿಕ ಕಾಯ್ದೆ, ಅಪರಾಧ, ಸಾಂವಿಧಾನಿಕ ಮತ್ತು ತೆರಿಗೆ ವಿಷಯಗಳಲ್ಲಿ ವಕೀಲಿ ವೃತ್ತಿ.
*೧೯೮೩-೯೦ ಕರ್ನಾಟಕ ರಾಜ್ಯ ಮಾರಾಟ ತೆರಿಗೆ ಇಲಾಖೆಯ ಕಾನೂನು ಸಲಹೆಗಾರ
*೧೯೯೦-೯೩ ಸರ್ಕಾರಿ ವಕೀಲ, ಕಾನೂನು ಇಲಾಖೆ
*೧೯೯೨-೯೩ ಕಾನೂನು ಸಲಹೆಗಾರ, ಆದಾಯ ತೆರಿಗೆ ಇಲಾಖೆ
*೧೯೯೩-೯೫ ಹಿರಿಯ ಕಾನೂನು ಸಲಹೆಗಾರ,  ಆದಾಯ ತೆರಿಗೆ ಇಲಾಖೆ

ಮುಂದೆ ಭಾರತದ ಸರ್ವೋಚ್ಛ ನ್ಯಾಯಾಲಯದ ಮುಖ್ಯ ನ್ಯಾಯಮೂರ್ತಿಯಾದ ನ್ಯಾ.ಎಸ್. ರಾಜೇಂದ್ರ ಬಾಬುರನ್ನು ತಮ್ಮ ಗುರು ಎಂದು ಪರಿಗಣಿಸುತ್ತಾರೆ.

=ನ್ಯಾಯಮೂರ್ತಿಯಾಗಿ=
*೧೮ ಡಿಸೆಂಬರ್ ೧೯೯೫-೧೧ ಫ಼ೆಬ್ರವರಿ ೨೦೦೭ ನ್ಯಾಯಮೂರ್ತಿ, ಕರ್ನಾಟಕ ಉಚ್ಚ ನ್ಯಾಯಾಲಯ
*೧೨ ಫ಼ೆಬ್ರವರಿ ೨೦೦೭ - ೧೭ ಮೇ ೨೦೦೭ ಮುಖ್ಯ ನ್ಯಾಯಮೂರ್ತಿ, ಛತ್ತೀಸ್ ಗಢ ಉಚ್ಚ ನ್ಯಾಯಾಲಯ
*೧೮ ಮೇ ೨೦೦೭- ೧೬ ಡಿಸೆಂಬರ್ ೨೦೦೮ ಮುಖ್ಯ ನ್ಯಾಯಮೂರ್ತಿ, ಕೇರಳ ಉಚ್ಚ ನ್ಯಾಯಾಲಯ
*೧೭ ಡಿಸೆಂಬರ್ ೨೦೦೮ - ೨೭ ಸೆಪ್ಟಂಬರ್ ೨೦೧೪ ನ್ಯಾಯಮೂರ್ತಿ, ಭಾರತದ ಸರ್ವೋಚ್ಛ ನ್ಯಾಯಾಲಯ
*೨೮ ಸೆಪ್ಟಂಬರ್ ೨೦೧೪ - *(೨ ಡಿಸೆಂಬರ್ ೨೦೧೫), ೪೨ನೇ ಮುಖ್ಯ ನ್ಯಾಯಮೂರ್ತಿ,ಭಾರತದ ಸರ್ವೋಚ್ಛ ನ್ಯಾಯಾಲಯ 

ಭಾರತದ ಸರ್ವೋಚ್ಛ ನ್ಯಾಯಾಲಯದ ಹಿರಿಯ ನ್ಯಾಯಮೂರ್ತಿಯ ಸ್ಥಾನ ಬಲದಿಂದ ದತ್ತು ಅವರು, ಗುಜರಾತ್ ರಾಷ್ಟ್ರೀಯ ಕಾನೂನು ವಿಶ್ವವಿದ್ಯಾಲಯ ಜನರಲ್ ಕೌನ್ಸಿಲ್ ಆಗಿ ಕೂಡ ಸೇವೆ ಸಲ್ಲಿಸುತ್ತಿದ್ದಾರೆ. ದತ್ತು ೧೫ ತಿಂಗಳ ದೀರ್ಘಕಾಲ ಸರ್ವೋಚ್ಛ ನ್ಯಾಯಾಲಯದ ಮುಖ್ಯ ನ್ಯಾಯಮೂರ್ತಿಯಾಗಿರುತ್ತಾರೆ.

=ವ್ಯಕ್ತಿತ್ವ=
ದತ್ತು ಬೆಂಗಳೂರು ರೋಟರಿ ಕ್ಲಬ್ ನ ಸದಸ್ಯರು. ಕರ್ನಾಟಕ ಸಂಗೀತ ಕೇಳುವುದು ಅವರ ಪ್ರಿಯ ಹವ್ಯಾಸ .

## ಉಲ್ಲೇಖಗಳು
=ಬಾಹ್ಯ ಕೊಂಡಿಗಳು=
* ೨ಜಿ ಹಗರಣದ ಅಪರಾಧಿಗಳಿಗೆ, ೨೦೧೨ರಲ್ಲಿ ಜಾಮೀನು ಮಂಜೂರು ಮಾಡಿದ್ದು ಸುದ್ದಿಗೆ ಗ್ರಾಸವಾಯಿತು.  ಆರ್ಟಿಕಲ್ ೨೧ರ ಪ್ರಕಾರ ವಿಚಾರಣಾಧೀನ ಅಪರಾಧಿಗಳು ಜೈಲಿನಲ್ಲಿ ಜಾಮೀನು ಸಿಗದೇ ಇರುವುದು ತಪ್ಪು ಎಂಬುದು ದತ್ತುರ ತೀರ್ಪಾಗಿತ್ತು.
* ೧೯೯೭ರ ದಿಲ್ಲಿ ಬಾಂಬ್ ಸ್ಫೋಟದ ಆರೋಪಿ ಪಾಕಿಸ್ತಾನ ಮೂಲದ ಮೊಹಮ್ಮದ್ ಹುಸೇನ್ ಉರುಫ಼್ ಜ಼ುಲ್ಫ಼ಿಕರ್ ಅಲಿಯ ಮರಣ ದಂಡನೆಯನ್ನು ೨೦೧೨ರ ಸೆಪ್ಟಂಬರ್ ನಲ್ಲಿ ರದ್ದುಗೊಳಿಸಿ, ಮರು ವಿಚಾರಣೆಗೆ ಆದೇಶಿಸಿದ್ದೂ ಕೂಡ ಚರ್ಚಾಸ್ಪದವಾದ ತೀರ್ಪು.

ವರ್ಗ:ಭಾರತದ ಮುಖ್ಯ ನ್ಯಾಯಾಧೀಶರು
ವರುಣ್ ಅಗರ್ವಾಲ್

**ವರುಣ್ ಅಗರ್ವಾಲ್** ಭಾರತದ ಮೊದಲನೇ ತಲೆಮಾರಿನ ಒಬ್ಬ ಉದ್ಯಮಿ,ಲೇಖಕ ಮತ್ತು ಚಿತ್ರ ತಯಾರಕ. ( ಡಿಸೆಂಬರ್ ೦೬, ೧೯೮೬ ರಂದು ಭಾರತದಲ್ಲಿ ಜನನ),ಬೆಂಗಳೂರಿನ ಬಿಶಪ್ ಕಾಟನ್'ಸ್ ಹೈಸ್ಕೂಲಿನಲ್ಲಿ ತಮ್ಮ ವಿದ್ಯಾಭ್ಯಾಸವನ್ನು ಮುಗಿಸಿದರು.. ಅವರು ಆಲ್ಮ ಮೇಟರ್ ಹಾಗು ಮತ್ತೆರಡು ಕಂಪನಿಗಳಾದ - ರೆಟಿಕುಲಾರ್ ಮತ್ತು ಲಾಸ್ಟ್ ಮಿನಿಟ್ ಫ಼ಿಲ್ಮ್ಸ್ ಬಂಡವಾಳಗಾರ. ಅದಲ್ಲದೆ, ಅವರು "How I Braved Anu Aunty and Co-Founded A Million Dollar Company" ಪುಸ್ತಕದ ಲೇಖಕರು.

## ವೃತ್ತಿಜೀವನ
ಬೆಂಗಳೂರಿನಲ್ಲಿ ತಮ್ಮ ಇಂಜಿನಿಯರಿಂಗ್ ಕಾಲೇಜು ದಿನಗಳಲ್ಲಿ, ಚಿತ್ರ ನಿರ್ದೆಶನ ಮಾಡುವುದನ್ನು ಪ್ರಾರಂಭಿಸಿದರು ಮತ್ತು 'ಲಾಸ್ಟ್ ಮಿನಿಟ್ ಫ಼ಿಲ್ಮ್ಸ್' ಎನ್ನುವ ಸಂಸ್ಥೆಯನ್ನು ಸ್ಥಾಪಿಸಿದರು. ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾನಿಲಯದಿಂದ ಮಾನ್ಯತೆ ಪಡೆದಿರುವ ಸಿ ಎಮ್ ಆರ್ ತಾಂತ್ರಿಕ ವಿದ್ಯಾಲಯದಲ್ಲಿ ಪದವಿ ವ್ಯಾಸಂಗದ ನಂತರ ಫ಼ಟ್ ಫ಼ಿಶ್ ಫ಼ಿಲ್ಮ್ಸ್ನಲ್ಲಿ ನಿರ್ದೆಶಕರಾಗಿ ಕೆಲಸ ಮಾಡಿದರು ಮತ್ತು ೨೧ರ ವಯಸ್ಸಿನಲ್ಲಿ ಬಾಲಿವುಡ್ ತಾರೆಗಳಾದ ಪ್ರೀತೀ ಜ಼ಿನ್ಟ ಹಾಗು ಎ. ಆರ್. ರಹಮಾನ್‌ ಅವರನ್ನು ಸಂಗೀತ ದೃಶ್ಯಸುರಳಿಯಲ್ಲಿ ನಿರ್ದೆಶಿಸಿದರು.

## ಉದ್ಯಮ
ಆವರು ೨೩ನೇ ವಯಸ್ಸಿನಲ್ಲಿ, ಸ್ನೇಹಿತ ರಾಹ್ನ್ ಮಲ್ಹೋತ್ರಾ ಜೋತೆಗೂಡಿ ತಮ್ಮ ಏರಡನೇ ಕಂಪನಿಯಾದ ಆಲ್ಮ ಮೇಟರ್ ಅನ್ನು ಪ್ರಾರಂಭಿಸಿದರು. ಈ ಕಂಪನಿಯು ಭಾರತದ ಅನೇಕ ವಿದ್ಯಾಸಂಸ್ಥೆಗಳೊಂದಿಗೆ ಕಸ್ಟ‌‌‌‌‌ಮೈಜ಼್ಡ್ ಉಡುಪು ತಯಾರಕ ಪಾಲುದಾರರಾಗಿದೆ. ಈ ಎರಡು ಕಂಪನಿಗಳಲ್ಲದೆ, ರೆಟಿಕುಲಾರ್ ಎಂಬ ಮತ್ತೊಂದು ಕಂಪನಿಯ ಸದಸ್ಯ ಬಂಡವಾಳಗಾರರು.
## ಉಲ್ಲೇಖಗಳು
ವರ್ಗ:ಉದ್ಯಮಿಗಳು
ಎಮ್. ಎನ್. ವೆಂಕಟಾಚಲಯ್ಯ

**ಎಂ ಎನ್ ವೆಂಕಟಾಚಲಯ್ಯ**, ಎಂದೇ ಖ್ಯಾತರಾದ 'ಮನೇಪಲ್ಲಿ ನಾರಾಯಣರಾವ್ ವೆಂಕಟಾಚಲಯ್ಯ', ಭಾರತದ ಸರ್ವೋಚ್ಛ ನ್ಯಾಯಾಲಯದ ಮುಖ್ಯನ್ಯಾಯಮೂರ್ತಿಯಾದ ಎರಡನೆಯ ಕನ್ನಡಿಗರು. ೧೮ ತಿಂಗಳ ದೀರ್ಘ ಕಾಲ ಮುಖ್ಯ ನ್ಯಾಯಮೂರ್ತಿಯಾಗಿ ಸೇವೆ ಸಲ್ಲಿಸಿ, ನಂತರ 'ರಾಷ್ಟ್ರೀಯ ಹಕ್ಕುಗಳ ಅಯೋಗ' ಮತ್ತು 'ಸಂವಿಧಾನ ತಿದ್ದುಪಡಿ ವಿಮರ್ಶೆ ಆಯೋಗಗಳ ಅಧ್ಯಕ್ಷ'ರಾಗಿ ಕಾರ್ಯ ನಿರ್ವಹಿಸಿದರು.
### ಜನನ, ಶಿಕ್ಷಣ, ವೃತ್ತಿ ಜೀವನ
*'ವೆಂಕಟಾಚಲಯ್ಯ'ನವರು, ೨೫,ಅಕ್ಟೋಬರ್, ೧೯೨೯ ರಲ್ಲಿ ಜನಿಸಿದರು. ಬಿ ಎಸ್ಸಿ; ಬಿ.ಎಲ್, ಮೈಸೂರು ವಿಶ್ವವಿದ್ಯಾಲಯದಿಂದ ಪಡೆದುಕೊಂಡರು.  ವಕೀಲಿ ವೃತ್ತಿ ಜೀವನ  ೧೯೫೧ ರಿಂದ ೧೯೭೫ ರವರೆಗೆ ನಿಭಾಯಿಸದರು.
***ಅವರು ನಿಭಾಯಿಸಿದ ಹುದ್ದೆಗಳು ಹೀಗಿವೆ :**

# ಕರ್ನಾಟಕ ಉಚ್ಚ ನ್ಯಾಯಾಲಯದ ನ್ಯಾಯಮೂರ್ತಿ: ೬-೧೧-೧೯೭೫-೪-೧೦-೧೯೮೭
# ಭಾರತದ ಸರ್ವೋಚ್ಛ ನ್ಯಾಯಾಲಯದ ನ್ಯಾಯಮೂರ್ತಿ: ೫-೧೦-೧೯೮೭-೧೧-೨-೧೯೯೩

# ಭಾರತದ ಸರ್ವೋಚ್ಛ ನ್ಯಾಯಾಲಯದ ಮುಖ್ಯ ನ್ಯಾಯಮೂರ್ತಿ: ೧೨-೨-೧೯೯೩-೨೪-೧೦-೧೯೯೪]
# ರಾಷ್ಟ್ರೀಯ ಹಕ್ಕುಗಳ ಅಯೋಗದ ಅಧ್ಯಕ್ಷ: ೨೬-೧೧-೧೯೯೬-೨೪-೧೦-೧೯೯೮
# ಸಂವಿಧಾನ ತಿದ್ದುಪಡಿ ವಿಮರ್ಶೆ ಆಯೋಗದ ಅಧ್ಯಕ್ಷ: ೨೨-೨-೨೦೦೦-೩೧-೩-೨೦೦೨
# ವಕೀಲರಾಗಿ ಜನಪ್ರಿಯ ಕೇಸುಗಳು
# ನ್ಯಾಯಮೂರ್ತಿಯಾಗಿ ತೀರ್ಪುಗಳು
# ಬಾಬ್ರಿ ಮಸೀದಿ ಧ್ವಂಸ ಪ್ರಕರಣದಲ್ಲಿ ರಾಷ್ಟ್ರಪತಿಗಳ ಅನುಮರ್ಶೆ ವಿರೋಧಿಸಿ, ೧೯೯೪ರಲ್ಲಿ ಕಲ್ಯಾಣ್ ಸಿಂಗ್ ರಿಗೆ ಶಿಕ್ಷೆ ಇತ್ತದ್ದು.
## ನೋಡಿ
*ಎನ್.ವೆಂಕಟಾಚಲ ಈ ಪುಟಕ್ಕೆ ಸೇರಬೇಕಾದ ಇಂಗ್ಲಿಷ್ ಪುಟ, ತಪ್ಪಾಗಿ ಎಮ್. ಎನ್. ವೆಂಕಟಾಚಲಯ್ಯ ಪುಟಕ್ಕೆ ಜೋಡಿಸಿದೆ.

## ಉಲ್ಲೇಖಗಳು

=ಬಾಹ್ಯ ಕೊಂಡಿಗಳು=

ವರ್ಗ:ಭಾರತದ ಮುಖ್ಯ ನ್ಯಾಯಾಧೀಶರು
ವರ್ಗ:ಕರ್ನಾಟಕದ ಪ್ರಸಿದ್ಧ ವಕೀಲರು
ಮತ್ಸ್ಯ ರಾಜ್ಯ

**ಮತ್ಸ್ಯ** ವೈದಿಕ ಭಾರತದ ಇಂಡೋ-ಆರ್ಯನ್ ಬುಡಕಟ್ಟುಗಳಲ್ಲೊಂದು. ವೈದಿಕ ಯುಗದ ಉತ್ತರಾರ್ಧದ ವೇಳೆಗೆ, ಅವರು ಕುರು ರಾಜ್ಯದ ದಕ್ಷಿಣಕ್ಕೆ ಮತ್ತು ಪಾಂಚಾಲ ರಾಜ್ಯವನ್ನು ಪ್ರತ್ಯೇಕಿಸುತ್ತಿದ್ದ ಯಮುನಾ ನದಿಯ ಪಶ್ಚಿಮಕ್ಕೆ ಸ್ಥಿತವಾಗಿದ್ದ ಒಂದು ರಾಜ್ಯವನ್ನು ಆಳುತ್ತಿದ್ದರು. ಅದು ಸರಿಸುಮಾರು ರಾಜಸ್ಥಾನದ ಹಿಂದಿನ ಜೈಪುರ್ ರಾಜ್ಯವನ್ನು ಹೋಲುತ್ತಿತ್ತು, ಮತ್ತು ಸಂಪೂರ್ಣ ಅಲ್ವಾರ್ ಹಾಗೂ ಭರತ್‍ಪುರ್‌ನ ಭಾಗಗಳನ್ನು ಒಳಗೊಂಡಿತ್ತು.

ವರ್ಗ:ಮಹಾಜನಪದಗಳು
ಚೇದಿ ರಾಜ್ಯ

**ಚೇದಿ ರಾಜ್ಯ**ವು ಆರಂಭಿಕ ಅವಧಿಗಳಲ್ಲಿ *ಪೌರವ* ರಾಜರಿಂದ ಮತ್ತು ನಂತರ ಮಧ್ಯ ಭಾರತದಲ್ಲಿ ಯಾದವ ರಾಜರಿಂದ ಆಳಲ್ಪಟ್ಟ ಹಲವು ರಾಜ್ಯಗಳಲ್ಲೊಂದಾಗಿತ್ತು. ಇದು ಸರಿಸುಮಾರು ಯಮುನಾ ನದಿಯ ದಕ್ಷಿಣಕ್ಕೆ ಹಾಗೂ ಬೇತ್ವಾ ಅಥವಾ **ವೇತ್ರಾವತಿ** ನದಿಯ ಉದ್ದಕ್ಕೂ ಮಧ್ಯ ಪ್ರದೇಶ ಕ್ಷೇತ್ರಗಳ ಬುಂದೇಲ್‍ಖಂಡ್ ವಿಭಾಗದಲ್ಲಿ ಬರುತ್ತದೆ. ಚೇದಿ ರಾಜ್ಯವು ಮಗಧ ರಾಜ್ಯದ ಜರಾಸಂಧ ಹಾಗೂ ಕುರು ರಾಜ್ಯದ ದುರ್ಯೋಧನನ ಮಿತ್ರನಾದ ಶಿಶುಪಾಲನಿಂದ ಆಳಲ್ಪಟ್ಟಿತ್ತು.

ವರ್ಗ:ಮಹಾಭಾರತದಲ್ಲಿನ ರಾಜ್ಯಗಳು
ಪಾಂಡ್ಯ ರಾಜವಂಶ

thumb
**ಪಾಂಡ್ಯ ರಾಜವಂಶ**ವು ಒಂದು ಪ್ರಾಚೀನ ತಮಿಳು ರಾಜವಂಶವಾಗಿತ್ತು, ಮೂರು ತಮಿಳು ರಾಜವಂಶಗಳಲ್ಲೊಂದು, ಉಳಿದೆರಡು ಚೋಳ ಹಾಗೂ ಚೇರ ವಂಶಗಳು. ಚೇರ ರಾಜ ಮತ್ತು ಚೋಳ ರಾಜರ ಜೊತೆಗೆ ಪಾಂಡ್ಯ ರಾಜರು ತಮಿಳಕಮ್‍ನ ಮೂರು ಪಟ್ಟಾಭಿಷಿಕ್ತ ರಾಜರು ಎಂದು ಕರೆಯಲ್ಪಡುತ್ತಿದ್ದರು. ಈ ರಾಜವಂಶವು ಸುಮಾರು ಕ್ರಿ.ಪೂ. ೬೦೦ರಿಂದ ಕ್ರಿ.ಶ. ೧೭೦೦ರ ಮೊದಲಾರ್ಧದವರೆಗೆ ದಕ್ಷಿಣ ಭಾರತದ ಭಾಗಗಳನ್ನು ಆಳುತ್ತಿತ್ತು.

ವರ್ಗ:ಭಾರತದ ಸಾಮ್ರಾಜ್ಯಗಳು ಮತ್ತು ರಾಜ್ಯಗಳು
ಉತ್ತರ (ಮಹಾಭಾರತ)

thumb
ಮಹಾಭಾರತ ಮಹಾಕಾವ್ಯದಲ್ಲಿ, **ಉತ್ತರ** ಮತ್ಸ್ಯ ರಾಜ್ಯದ ರಾಜಕುಮಾರ ಮತ್ತು ವಿರಾಟ ರಾಜನ ಪುತ್ರ, ಇವರ ಆಸ್ಥಾನದಲ್ಲೇ ಪಾಂಡವರು ತಮ್ಮ ವನವಾಸದ ಅವಧಿಯಲ್ಲಿ ಗೌಪ್ಯತೆಯಲ್ಲಿ ಒಂದು ವರ್ಷ ಕಳೆದರು. ಅವನು ಉತ್ತರೆಯ ಸಹೋದರ ಮತ್ತು ಶ್ರೀಲಾಜನ್ ರಾಜನ ಮಗಳು ಕೀಸವಿಯ ಪತಿ. ಪಾಂಡವರ ಅಜ್ಞಾತವಾಸದ ಕೊನೆಯ ದಿನಗಳಲ್ಲಿ ದುರ್ಯೋಧನನು ಮತ್ಸ್ಯ ರಾಜ್ಯದ ಮೇಲೆ ದಾಳಿ ಮಾಡಿದಾಗ ಉತ್ತರನು ಬೃಹನ್ನಳೆಯೊಂದಿಗೆ ದುರ್ಯೋಧನನ ಸೇನೆಯನ್ನು ಎದುರಿಸಲು ಹೋಗಿದ್ದನು.
ದ್ರೌಪದೀ ಸ್ವಯಂವರ ಕಾಲದಲ್ಲಿ ಈತ ಪಾಂಚಾಲ ದೇಶಕ್ಕೂ ಹೋಗಿದ್ದ. ಭೂಮಿಂಜಯ, ವಿರಾಟಪುತ್ರ, ಮತ್ಸ್ಯಪುತ್ರ ಎಂಬ ಹೆಸರುಗಳೂ ಈತನಿಗೆ ಇದ್ದವು.
ಕೌರವರು ಉತ್ತರದ ದಿಕ್ಕಿನಲ್ಲಿ ಗೋಹರಣ ಮಾಡಿದ್ದನ್ನು ತಿಳಿದ ಉತ್ತರ ಕುಮಾರ ಅವರ ಮೇಲೆ ಯುದ್ಧಕ್ಕೆ ಹೋಗಲು ತನಗೆ ಸರಿಯಾದ ಸಾರಥಿಯಿಲ್ಲವೆಂದು ಚಡಪಡಿಸುತ್ತಾನೆ. ಬೃಹನ್ನಳೆಯ ವೇಷದಲ್ಲಿದ್ದ ಅರ್ಜುನನನ್ನು ಸಾರಥಿಯನ್ನಾಗಿ ನೇಮಿಸಿಕೊಳ್ಳಬೇಕೆಂದು ಸೈರಂಧ್ರಿ ಸೂಚಿಸುತ್ತಾಳೆ. ಬೃಹನ್ನಳೆಯನ್ನು ಸಾರಥಿಯಾಗೆಂದು ಕೇಳಿದಾಗ ಬೇಕೆಂದೇ ಬೃಹನ್ನಳೆ ಯುದ್ಧಭೂಮಿಯಲ್ಲಿ ಸಾರಥಿಯಾಗಲು ತನ್ನ ಅಸಮರ್ಥತೆಯನ್ನು ಹೇಳಿಕೊಂಡಾಗ ಉತ್ತರ ಕುಮಾರ ತನ್ನಲ್ಲಿ ಇಲ್ಲದ ಪೌರುಷವನ್ನು ಅರಮನೆಯ ಹೆಂಗೆಳೆಯರ ಮುಂದೆ ಕೊಚ್ಚಿಕೊಳ್ಳುವುದು ಮಹಾಭಾರತದಲ್ಲಿ ಒಂದು ಸ್ವಾರಸ್ಯ ಪ್ರಸಂಗ. ಈ ಪ್ರಸಂಗವನ್ನು ಕುಮಾರವ್ಯಾಸ ತನ್ನ ಗದುಗಿನ ಭಾರತದಲ್ಲಿ ರಸಪೂರ್ಣವಾಗಿ ಚಿತ್ರಿಸಿದ್ದಾನೆ. ಅನಂತರ ಬೃಹನ್ನಳೆಯ ಸಾರಥ್ಯವನ್ನು ಪಡೆದ ಉತ್ತರ ಕುಮಾರ ಯುದ್ಧ ಭೂಮಿಯನ್ನು ನೋಡಿದ ಕೂಡಲೇ ಹೆದರಿ ನಿಲ್ಲುತ್ತಾನೆ. ಆತನಿಗೆ ಧೈರ್ಯ ತುಂಬಿ ಅರ್ಜುನ ತಾನೇ ಯುದ್ಧ ಮಾಡುತ್ತಾನೆ. ಆ ಸಮಯದಲ್ಲಿ ಉತ್ತರಕುಮಾರ ಅರ್ಜುನನ ಸಾರಥಿಯಾಗಿ ರಥವನ್ನು ನಡೆಸುತ್ತಾನೆ. ಮುಂದೆ ಮಹಾಭಾರತ ಯುದ್ಧದಲ್ಲಿ ಶಲ್ಯನಿಂದ ಹತನಾಗುತ್ತಾನೆ. ಶೌರ್ಯವಿಲ್ಲದೆ ಬಡಾಯ ಕೊಚ್ಚುವವರನ್ನು ಸಾಮಾನ್ಯವಾಗಿ ಉತ್ತರಕುಮಾರನೆನ್ನುವುದು ರೂಢಿ. ಉತ್ತರನ ಪೌರುಷ ಒಲೆಯ ಮುಂದೆ, ನಿನ್ನ ಪೌರುಷ ಎಲೆಯ ಮುಂದೆ ಎನ್ನುವುದು ಗಾದೆ ಮಾತಾಗಿದೆ.

ವರ್ಗ:ಮಹಾಭಾರತದ ಪಾತ್ರಗಳು
ಮಾರುಕಟ್ಟೆ

thumb
**ಮಾರುಕಟ್ಟೆ**ಯು ಕಿರಾಣಿ ಸರಕು, ಜಾನುವಾರು ಹಾಗೂ ಇತರ ಸರಕುಗಳ ಖರೀದಿ ಮತ್ತು ಮಾರಾಟಕ್ಕಾಗಿ ಜನರ ನಿಯಮಿತ ಕೂಟ. ಮಾರುಕಟ್ಟೆಗಳು ಚಿಲ್ಲರೆ ಅಥವಾ ಸಗಟು ವ್ಯಾಪಾರೋದ್ಯಮ ಸಗಟು  ಮಾರುಕಟ್ಟೆಗಳಾಗಿರಬಹುದು. ಒಳಾಂಗಣ ಮಾರುಕಟ್ಟೆ, ಮಾರುಕಟ್ಟೆ ಚೌಕ, ಸಾರ್ವಜನಿಕ ಮಾರುಕಟ್ಟೆ, ಬೀದಿ ಮಾರುಕಟ್ಟೆ ಇತ್ಯಾದಿ ಮಾರುಕಟ್ಟೆಗಳ ಕೆಲವು ಮುಖ್ಯ ರೂಪಗಳು.
 ಮಾರುಕಟ್ಟೆ ಪ್ರಕಾರಗಳು

## ಇತಿಹಾಸ
ಮಾರುಕಟ್ಟೆ ಪ್ರಾಚೀನ ಕಾಲದಿಂದಲೂ ಅಸ್ತಿತ್ವದಲ್ಲಿದೆ. ಪ್ರಾಚೀನ ಗ್ರೀಸ್ ನಲ್ಲಿ ಅಗೋರಾ ಎ೦ದು, ಪ್ರಾಚೀನ ರೋಮ್ನರು ವೇದಿಕೆ ಎ೦ದು ಕರೆಯುತಿದ್ದರು.
ಇಸ್ತಾನ್ಬುಲ್ನಲ್ಲಿ ಗ್ರ್ಯಾಂಡ್ ಬಜಾರ್ ಸಾಮಾನ್ಯವಾಗಿ ವಿಶ್ವದ ಅತ್ಯಂತ ಹಳೆಯ ಇನ್ನೂ ಕಾರ್ಯ ಮಾರುಕಟ್ಟೆ ಹೇಳಲಾಗುತ್ತದೆ; ಅದರ ನಿರ್ಮಾಣದ 15 ನೇ ಶತಮಾನದ Tlatelolco ಆಫ್ Mexica (ಅಜ್ಟೆಕ್) ಮಾರುಕಟ್ಟೆ ಎಲ್ಲಾ ಅಮೆರಿಕಾದಲ್ಲಿ ದೊಡ್ಡ ಆಗಿತ್ತು.
## ಮಾರುಕಟ್ಟೆಗಳ ಬಗೆಗಳು
ಮಾರುಕಟ್ಟೆ ಚಿಲ್ಲರೆ ಅಥವಾ ಸಗಟು ಮಾರುಕಟ್ಟೆಗಳು ಎ೦ಬ ಪ್ರಮುಖ ವಿಧವಿದೆ.
**ಮಾರುಕಟ್ಟೆಗಳ ಪ್ರಮುಖ ದೈಹಿಕ ವಿಧಾನಗಳೆಂದರೆ**,
*ಯಾವುದೇ ರೀತಿಯ ಒಳಾಂಗಣ ಮಾರುಕಟ್ಟೆ
*ಮಾರುಕಟ್ಟೆಯು ಒ೦ದು ಮುಕ್ತ ಜಾಗದಲ್ಲಿ, ಮುಖ್ಯ ಪಟ್ಟಣದಲ್ಲಿ ನಡೆಯುತ್ತದೆ. 
*ಮಾರುಕಟ್ಟೆ ಚೌಕ, ಯುರೋಪ್ನಲ್ಲಿ, ಮಳಿಗೆಗಳು ಸಾರ್ವಜನಿಕ ಚೌಕದಲ್ಲಿ ಸರಕುಗಳ ಮಾರಾಟ
*ಸಾರ್ವಜನಿಕ ಮಾರುಕಟ್ಟೆಯಲ್ಲಿ, ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಕಟ್ಟಡದ ಒಳಾಂಗಣ, ಸ್ಥಿರ ಮಾರುಕಟ್ಟೆಯಲ್ಲಿ ವಿವಿಧ ವಸ್ತುಗಳ ಮಾರಾಟವಾಗುತ್ತದೆ.
*ಸ್ಟ್ರೀಟ್ ಮಾರುಕಟ್ಟೆ, ಒಂದು ಅಥವಾ ಹೆಚ್ಚು ಸಾರ್ವಜನಿಕ ರಸ್ತೆಗಳುದ್ದಕ್ಕೂ ಮಳಿಗೆಗಳು
*ಫ್ಲೋಟಿಂಗ್ ಸರಕುಗಳ ದೋಣಿಗಳಲ್ಲಿ ಮಾರಾಟ ಅಲ್ಲಿ ಮಾರುಕಟ್ಟೆಗಳು, ಮುಖ್ಯವಾಗಿ ಥೈಲೆಂಡ್, ಇಂಡೋನೇಷ್ಯಾ ಮತ್ತು ವಿಯೆಟ್ನಾಂ ಕಂಡುಬರುತ್ತದೆ.
*ನೈಟ್ ಮಾರುಕಟ್ಟೆಗಳು, ಏಷ್ಯಾದಲ್ಲಿರುವ ದೇಶಗಳಲ್ಲಿ, ರಾತ್ರಿ ತೆರೆಯುವ ಮತ್ತು ಹೆಚ್ಚು ರಸ್ತೆಯಲ್ಲಿ ಆಹಾರ ಮತ್ತು ಹೆಚ್ಚು ನಿಧಾನವಾಗಿ ಶಾಪಿಂಗ್ ಅನುಭವವನ್ನು ಒಳಗೊಂಡ. ಇಂಡೋನೇಷ್ಯಾ ಮತ್ತು ಮಲೇಷ್ಯಾ ಅವರು ಪಸರ್ ಮಲಮ್**ದಪ್ಪಗಿನ ಅಕ್ಷರ** ಎಂದು ಕರೆಯಲಾಗುತ್ತದೆ.
**ಮಾರ್ಕೆಟ್ಸ್ ಮಾರಾಟ ವಾಣಿಜ್ಯ ವ್ಯಾಪ್ತಿಯನ್ನು ಹೊಂದಿರುತ್ತದೆ, ಅಥವಾ ಹಲವಾರು ವಿಶೇಷತೆಯ ಮಾರುಕಟ್ಟೆಗಳಲ್ಲಿ, ಒಂದು ಇರಬಹುದು**:
*ಪ್ರಾಣಿ ಮಾರುಕಟ್ಟೆ
*ಬೆಳೆಬಾಳುವ ಹಳೆಯ ಮಾರುಕಟ್ಟೆ
*ರೈತರ ಮಾರುಕಟ್ಟೆಗಳು, ತಾಜಾ ಆಹಾರ ಕೇಂದ್ರೀಕರಿಸಿದ ಮಾರುಕಟ್ಟೆ.
*ಮೀನು ಮಾರುಕಟ್ಟೆ.
*ಅಲ್ಪಬೆಲೆಯ ಮಾರುಕಟ್ಟೆ.

## ಉಲ್ಲೇಖಗಳು 
ವರ್ಗ:ಅರ್ಥಶಾಸ್ತ್ರ
ಅಂಗ ರಾಜ್ಯ

and east of Magadha]]

**ಅಂಗ ರಾಜ್ಯ** ಕ್ರಿ.ಪೂ. ೬ನೇ ಶತಮಾನದಲ್ಲಿ ಪ್ರವರ್ಧಮಾನಕ್ಕೆ ಬಂದ ಒಂದು ರಾಜ್ಯವಾಗಿದ್ದು, ಸ್ಥೂಲವಾಗಿ ಈಗಿನ ಬಿಹಾರ ರಾಜ್ಯದಲ್ಲಿನ ಭಾಗಲಪುರ, ಮಾಂಘೀರ್ ಜಿಲ್ಲೆಗಳನ್ನೊಳಗೊಂಡಿತ್ತು.  ಅದೇ ಶತಮಾನದಲ್ಲಿ ಮಗಧ ರಾಜ್ಯ ಇದನ್ನು ವಶಪಡಿಸಿಕೊಂಡಿತು. 
## ಅಂಗರು
ಇಲ್ಲಿನ ನಿವಾಸಿಗಳನ್ನು ಅಂಗರು ಎಂದು ಕರೆಯುತ್ತಾರೆ. 
ಅಂಗರ ಉಲ್ಲೇಖ ಮೊಟ್ಟಮೊದಲಿಗೆ ಅಥರ್ವವೇದದಲ್ಲಿ ಸಿಗುತ್ತದೆ. ಆ ಪ್ರಕಾರ ಇವರು ಆರ್ಯಜನಾಂಗಕ್ಕೆ ಸೇರದೆ, ಅಲ್ಲಿಯ ಮೂಲನಿವಾಸಿಗಳಾಗಿರಬೇಕೆಂದು ಊಹಿಸಲಾಗಿದೆ. ಸಂತಾಲ ಜನರಲ್ಲಿ ಪ್ರಚುರವಿದ್ದ ಐತಿಹ್ಯಗಳಿಂದಲೂ ಇದು ಸಮರ್ಥನೆಗೊಂಡಿದೆ.  ಬೌಧಾಯನ ಧರ್ಮಸೂತ್ರದಲ್ಲಿ ಅಂಗರು ಮಿಶ್ರಜನಾಂಗ (ಸಂಕೀರ್ಣಯೋನಯಃ) ಎಂದು ಹೇಳಿರುವುದಲ್ಲದೆ ಈ ದೇಶಕ್ಕೆ ಹೋಗಿ ಬಂದವರು ಶುದ್ಧಿಗಾಗಿ ಪುನಸ್ತೋಮ ಮತ್ತು ಸರ್ವಪೃಷ್ಠಗಳೆಂಬ ಯಜ್ಞಗಳನ್ನು ಮಾಡಬೇಕೆಂದು ವಿಧಿಸಲಾಗಿದೆ. ಈ ಜನಾಂಗದಲ್ಲಿ ಮೃತದೇಹಗಳನ್ನು ತ್ಯಜಿಸುವ ಮತ್ತು ಹೆಂಡತಿ ಮಕ್ಕಳನ್ನು ಮಾರಿಕೊಳ್ಳುವ ಪದ್ಧತಿ ಪ್ರಚಲಿತವಿತ್ತೆಂದು ಮಹಾಭಾರತದಿಂದ ತಿಳಿದುಬರುತ್ತದೆ.
ಕೆಲವರು ಅಂಗ ಜನರನ್ನು ಸಮ್ಮಿಶ್ರ ಮೂಲದ ಜನರ ಜೊತೆಗೆ ಗುಂಪು ಮಾಡಲಾಯಿತೆಂದು ನಿರ್ದೇಶಿಸುತ್ತಾರೆ, ಸಾಮಾನ್ಯವಾಗಿ ನಂತರದ ಶತಮಾನಗಳಲ್ಲಿ.

## ಪುರಾಣಗಳಲ್ಲಿ, ಕಾವ್ಯಗಳಲ್ಲಿ
ಪರಶಿವನ ಕೋಪಕ್ಕೆ ಅಂಜಿ ಕಾಮ ಓಡಿಹೋಗಿ ಈ ದೇಶದಲ್ಲಿ ದೇಹ (ಅಂಗ)ವನ್ನು ವಿಸರ್ಜಿಸಿದುದರಿಂದ ಈ ದೇಶಕ್ಕೆ ಅಂಗವೆಂಬ ಹೆಸರು ಬಂದಿತೆಂಬ ಕಥೆ ರಾಮಾಯಣದಲ್ಲಿದೆ. ಆದರೆ ಯಯಾತಿಯ ವಂಶಜನಾದ ಬಲಿಗೂ ಮತ್ತು ಅವನ ಪತ್ನಿ ಸುದೇಷ್ಣೆಗೂ ಅಂಗ, ವಂಗ, ಕಳಿಂಗ, ಪುಂಡ್ರ, ಸುಹ್ಮ ಎಂಬ ಐವರು ಮಕ್ಕಳಿದ್ದು ಅವರು ತಮ್ಮ ತಮ್ಮ ಹೆಸರಿನಲ್ಲಿ ರಾಜ್ಯಗಳನ್ನು ಸ್ಥಾಪಿಸಿದರೆಂಬ ಐತಿಹ್ಯ ಮಹಾಭಾರತ ಮತ್ತು ಪುರಾಣಗಳಲ್ಲಿ ದೊರಕುತ್ತದೆ. ರೋಮಪಾದನೆಂಬುವನು ಈ ದೇಶದ ಅರಸನಾಗಿದ್ದನೆಂದು ರಾಮಾಯಣದಲ್ಲಿ ಹೇಳಿದೆ. ಮಹಾಭಾರತದ ಕಾಲಕ್ಕೆ ಇದು ಕೌರವರ ರಾಜ್ಯದಲ್ಲಿ ಸೇರಿದ್ದು, ಕರ್ಣ ಇದರ ಅಧಿಪತಿಯಾಗಿದ್ದ.
ಅಂಗುತ್ತರ ನಿಕಾಯದಂತಹ ಬೌದ್ಧ ಪಠ್ಯಗಳಲ್ಲಿ ಹದಿನಾರು ಮಹಾಜನಪದಗಳಲ್ಲಿ ಒಂದೆಂದು ಪರಿಗಣಿಸಲ್ಪಟ್ಟ ಅಂಗ ರಾಜ್ಯವು ಜೈನ ವ್ಯಾಖ್ಯಾಪ್ರಜ್ಞಪ್ತಿಯ ಪ್ರಾಚೀನ ಜನಪದಗಳ ಪಟ್ಟಿಯಲ್ಲಿ ಸಹ ಪ್ರಸ್ತಾಪಿಸಲ್ಪಟ್ಟಿದೆ. 
## ಇತಿಹಾಸ
ಪ್ರ.ಶ.ಪು. 6ನೆಯ ಶತಮಾನದಲ್ಲಿ ಅಂಗವು 16 ಮಹಾರಾಷ್ಟ್ರ (ಮಹಾಜನಪದ)ಗಳಲ್ಲಿ ಒಂದಾಗಿದ್ದಿತು. ಮುಂದೆ ಇದರ ನೆರೆಯ ರಾಜ್ಯವಾದ ಮಗಧದೇಶದ ಅರಸು ಬಿಂಬಸಾರ ಇದನ್ನು ಗೆದ್ದ. ಆಮೇಲೆ ಇದು ಮೌರ್ಯಸಾಮ್ರಾಜ್ಯದ ಭಾಗವಾಯಿತು. ಬಾದಾಮಿಯ ಚಳುಕ್ಯರು, ಸೇವುಣರು, ಹೊಯ್ಸಳರು ಮುಂತಾದ ಅರಸರ ಶಾಸನಗಳಲ್ಲಿ ಇವರು ಇತರ ದೇಶಗಳ ಜೊತೆಗೆ ಅಂಗದೇಶವನ್ನು ಜಯಿಸಿದ ಉಲ್ಲೇಖಗಳು ಹೇರಳವಾಗಿ ದೊರೆಯುತ್ತವೆ. ಇದರಿಂದ ಅಂಗವು ಬಹು ಪೂರ್ವಕಾಲದಿಂದ ಮಧ್ಯಯುಗದವರೆಗೂ ಪ್ರಸಿದ್ಧವಾದ ದೇಶವಾಗಿದ್ದಿತು. ಚಂಪಾನಗರ ಇದರ ರಾಜಧಾನಿ.

## ಬಾಹ್ಯ ಸಂಪರ್ಕಗಳು
## ಉಲ್ಲೇಖಗಳು
ವರ್ಗ:ಮಹಾಜನಪದಗಳು
ವರ್ಗ:ಇತಿಹಾಸ
ಎ. ಎಮ್. ಅಹ್ಮದಿ

ನ್ಯಾ. ಅಜ಼ೀಜ಼್ ಮುಸಬ್ಬೀರ್ ಅಹ್ಮದಿ
=ವೃತ್ತಿ ಜೀವನ=
*೧೯೫೪ - ಅಹಮದಾಬಾದ್ ಬಾರ್ ಕೌನ್ಸಿಲ್ ನಲ್ಲಿ ವಕೀಲಿ ವೃತ್ತಿ ಶುರು
*೧೯೬೪ - ಸಿವಿಲ್ ಮತ್ತು ಸೆಷನ್ಸ್ ನ್ಯಾಯಾಲಯದ ನ್ಯಾಯಮೂರ್ತಿ
೧೯೭೪ - ಕಾರ್ಯದರ್ಶಿ, ಕಾನೂನು ಇಲಾಖೆ, ಗುಜರಾತ್ ರಾಜ್ಯ ಸರ್ಕಾರ
*೧೯೭೬ - ನ್ಯಾಯಮೂರ್ತಿ, ಗುಜರಾತ್ಉಚ್ಛ ನ್ಯಾಯಾಲಯ
*೧೯೮೮ -  ನ್ಯಾಯಮೂರ್ತಿ, ಸರ್ವೋಚ್ಛ ನ್ಯಾಯಾಲಯ
*೧೯೯೪ -  ಮುಖ್ಯ ನ್ಯಾಯಮೂರ್ತಿ, ಸರ್ವೋಚ್ಛ ನ್ಯಾಯಾಲಯ
 
=ಇತರೆ=
* ೨೦೦೭-೨೦೧೦ -  ಕುಲಪತಿ, ಅಲೀಘಡ್ ಮುಸ್ಲಿಮ್ ವಿಶ್ವವಿದ್ಯಾಲಯ
=ವ್ಯಕ್ತಿತ್ವ=
 
=ಬಾಹ್ಯ ಕೊಂಡಿಗಳು=

ವರ್ಗ:ಭಾರತದ ಮುಖ್ಯ ನ್ಯಾಯಾಧೀಶರು
ಕಲಿಂಗ

**ಕಲಿಂಗ** ಬಹುತೇಕ ಆಧುನಿಕ ಒಡಿಶಾ ರಾಜ್ಯ, ಆಂಧ್ರ ಪ್ರದೇಶದ ಉತ್ತರ ಭಾಗಗಳು ಮತ್ತು ಮಧ್ಯ ಪ್ರದೇಶದ ಒಂದು ಭಾಗವನ್ನು ಒಳಗೊಂಡಿದ್ದ ಮಧ್ಯ-ಪೂರ್ವ ಭಾರತದಲ್ಲಿನ ಒಂದು ಆರಂಭಿಕ ಗಣರಾಜ್ಯವಾಗಿತ್ತು. ಅದು ದಾಮೋದರ್ ನದಿಯಿಂದ ಗೋದಾವರಿ ನದಿಯವರೆಗೆ ಮತ್ತು ಬಂಗಾಳ ಕೊಲ್ಲಿಯಿಂದ ಅಮರ್‌ಕಂಟಕ್ ಶ್ರೇಣಿಯವರೆಗೆ ವಿಸ್ತರಿಸಿದ್ದ ಸಮೃದ್ಧ ಮತ್ತು ಫಲವತ್ತಾದ ಭೂಮಿಯಾಗಿತ್ತು. ಈ ಪ್ರದೇಶವು ಮೌರ್ಯ ಸಾಮ್ರಾಟ ಅಶೋಕನಿಂದ ಹೋರಾಡಲ್ಪಟ್ಟ ರಕ್ತಸಿಕ್ತ ಕಲಿಂಗ ಯುದ್ಧದ ಕಾರ್ಯಕ್ಷೇತ್ರವಾಗಿತ್ತು.

ವರ್ಗ:ಭಾರತದ ಸಾಮ್ರಾಜ್ಯಗಳು ಮತ್ತು ರಾಜ್ಯಗಳು
ಅಲ್ತಮಸ್ ಕಬೀರ್

**ಅಲ್ತಮಸ್ ಕಬೀರ್**(ಜನನ:೧೯ ಜುಲೈ ೧೯೪೮,ಕಲ್ಕತ್ತ) ಭಾರತದ ೩೯ನೆಯ ಮುಖ್ಯ ನ್ಯಾಯಾಧೀಶರಾಗಿದ್ದವರು.
## ಬಾಹ್ಯ ಸಂಪರ್ಕಗಳು
ವರ್ಗ:ಭಾರತದ ಮುಖ್ಯ ನ್ಯಾಯಾಧೀಶರು
ಪಿ ಸದಾಶಿವಂ

**ಪಿ ಸದಾಶಿವಂ** ಭಾರತದ ಮುಖ್ಯ ನ್ಯಾಯಾಧೀಶರಾಗಿದ್ದವರು ಮತ್ತು ಕೇರಳ ರಾಜ್ಯದ ೨೧ನೇ ರಾಜ್ಯಪಾಲರು.

## ಜನನ
ಇವರು ೨೭ ಏಪ್ರಿಲ್ ೧೯೪೯ರಲ್ಲಿ ತಮಿಳುನಾಡಿನಲ್ಲಿ ಜನಿಸಿದರು.

## ವಿದ್ಯಾಭ್ಯಾಸ
ಇವರು ತಮ್ಮ ಬಿಎ ಪದವಿಯನ್ನು ಅಯ್ಯ ನಾದರ್ ಜಾನಕಿ ಅಮ್ಮಾಳ್, ಶಿವಕಾಶಿಯಲ್ಲಿ ಪಡೆದರು. ನಂತರ ಚೆನೈನ ಸರ್ಕಾರಿ ಲಾ ಕಾಲೇಜಿನಲ್ಲಿ ವಿದ್ಯಾಭ್ಯಾಸ ಮಾಡಿದರು.

## ಉಲ್ಲೇಖಗಳು
ವರ್ಗ:ಭಾರತದ ಮುಖ್ಯ ನ್ಯಾಯಾಧೀಶರು
ಎಸ್ ಎಚ್ ಕಪಾಡಿಯಾ

thumb|ಉಚ್ಚ ನ್ಯಾಯಾಲಯ

ಎಸ್ ಎಚ್ ಕಪಾಡಿಯರವರು **೧೯೪೭, ಮುಂಬಯಿಯಲ್ಲಿ** ಜನಿಸದರು.ಇವರು ಸರ್ಕಾರಿ ಕಾನೂನು ಕಾಲೇಜಿನಲ್ಲಿ ತಮ್ಮ ಪದವಿಯನ್ನು ಮುಗಿಸಿದರು. ಆ ಕಾಲೇಜು ಏಷ್ಯಾದ ಅತ್ಯಂತ ಹಳೆಯ ಕಾನೂನು ಕಾಲೇಜು.
=ಎಸ್ ಎಚ್ ಕಪಾಡಿಯಾ=

## ಕಪಾಡಿಯವರ ವೃತ್ತಿ ಜೀವನ
ಕಪಾಡಿಯಅವರು ನಾಲ್ಕನೆ ತರಗತಿಯ ಉದ್ಯೋಗಿಯಾಗಿ ತಮ್ಮ ವೃತ್ತಿ ಜೀವನವನ್ನು ಆರಂಭಿಸಿದರು. ಅವರು ನಂತರ ಮುಂಬಯಿನ ವಕೀಲರ ಕಚೇರಿಯಲ್ಲಿ ಕಾನೂನು ಗುಮಾಸ್ತರಾಗಿದ್ದರು. ಗಗ್ರಾತ್ ಆಂಡ್ ಕಂ, ಎಂಬ ಕಾನೂನು ಸಂಸ್ಥೆಯಲ್ಲಿ ಗುಮಾಸ್ತರಾಗಿ ಸೇರಿದರು ಮತ್ತು ನಂತರ ಅತ್ಯಂತ ಗೌರವಾನ್ವಿತ *ಫೈರ್ ಬ್ಯ್ರಾಂಡ್* ಕಾರ್ಮಿಕರ ವಕೀಲರಾದ *ಫೆರೋಜ್ ದಮಾನಿಯ* ರವರ ಜೊತೆ ಕೆಲಸ ಮಾಡುತ್ತಿದ್ದರು. ಅವರು ನಂತರ **೧೯೭೮ರ ಸೆಪ್ಟಂಬರ್ ೧೦**ರಂದು ಮುಂಬಯಿ ಹೈಕೋರ್ಟಿನಲ್ಲಿ ವಕೀಲರಾಗಿ ಸೇರಿದರು.

ಕಪಾಡಿಯರವರನ್ನು ಹೆಚ್ಚುವರಿ ನ್ಯಾಯಾಧೀಶರಾಗಿ **ಅಕ್ಟೋಬರ್ ೮, ೧೯೯೧**ರಂದು ಬಾಂಬೆ ಹೈಕೋರ್ಟಿನಲ್ಲಿ ನೇಮಕ ಮಾಡಲಾಯಿತು. ನಂತರ **ಮಾರ್ಚ ೨೩, ೧೯೯೭**ರಂದು ಅವರನ್ನು ಶಾಶ್ವತ ನ್ಯಾಯಾಧೀಶರಾಗಿ ನೇಮಕ ಗೊಂಡರು. **ಆಗಸ್ಟ್ ೫, ೨೦೦೩**ರಂದು ಕಪಾಡಿಯ ರವರು *ಉತ್ತರಾಖಂಡದ ಹೈಕೋರ್ಟಿನಲ್ಲಿ ಮುಖ್ಯ ನ್ಯಾಯಾಧೀಶರಾದರು*. **ಡಿಸೆಂಬರ್ ೨೦೦೩, ೧೮**ರಂದು ಅವರು *ಸುಪ್ರೀಂ ಕೋರ್ಟಿನ ನ್ಯಾಯಾಧೀಶರಾಗಿ* ನೇಮಕಗೊಂಡರು. **ಮೇ ೨೦೧೦, ೧೨**ರಂದು ಅವರನ್ನು ಭಾರತದ ಮುಖ್ಯ ನ್ಯಾಯಾಧೀಶರಾಗಿ ಅಂದಿನ ರಾಷ್ಟ್ರಪತಿ ಪ್ರತಿಭಾ ಪಾಟೀಲ್ ರವರು ಪ್ರಮಾಣವಚನ ಸ್ವೀಕರಿಸಿದರು. ಕಪಾಡಿಯರವರು **ಸೆಪ್ಟಂಬರ್ ೨೯, ೨೦೧೨**ರಲ್ಲಿ ತಮ್ಮ ಅಧಿಕಾರಕ್ಕೆ ರಾಜೀನಾಮೆ ನೀಡಿದರು.

## ಕಪಾಡಿಯವರ ವೈಯಕ್ತಿಕ ಜೀವನ
ಕಪಾಡಿಯರವರ ಪತ್ನಿ **ಶೆನಾರ್ಸ್**. ಅವರಿಗೆ ಒಬ್ಬ ಮಗ ಮತ್ತು ಮಗಳು ಇದ್ದಾರೆ. ಅವರ ಮಗ ಒಬ್ಬ *ಚಾರ್ಟರ್ಡ ಅಕೌಂಟೆಂಟಾಗಿ* ಕೆಲಸ ಮಾದುತ್ತಿದ್ದಾರೆ. ಕಪಾಡಿಯರವರು *ಅರ್ಥಶಾಸ್ತ್ರ, ಸಾರ್ವಜನಿಕ ಹಣಕಾಸು, ಸೈದ್ಧಾಂತಿಕ ಭೌತಶಾಸ್ತ್ರ ಮತ್ತು ಹಿಂದೂ ಮತ್ತು ಬೌದ್ಧ ತತ್ವ*ಗಳಿಗೆ ಆಸಕ್ತಿ ನೀಡುತ್ತಿದ್ದರು. ಅವರು ಮುಂಬಯಿಯಲ್ಲಿ **ಜನವರಿ ೪, ೨೦೧೬**ರ ರಂದು ನಿಧನರಾದರು.

## ಉಲ್ಲೇಖಗಳು 
ವರ್ಗ:ನ್ಯಾಯಾಧೀಶರ ಪಟ್ಟಿಗಳು
ಆರ್. ಸಿ. ಲಹೋತಿ

**ರಮೇಶ್ ಚಂದ್ರ ಲಹೋಟಿ**(ಜನನ ನವೆಂಬರ್  ೧,೧೯೪೦)ಭಾರತದ ೩೫ನೆಯ ಮುಖ್ಯ ನ್ಯಾಯಾಧೀಶರಾಗಿ ಜೂನ್ 1, 2004 ರಿಂದ ನವೆಂಬರ್ 1, 2005 ರ ತನಕ ಕಾರ್ಯನಿರ್ವಹಿಸುತ್ತಿದ್ದರು.
## ಉಲ್ಲೇಖಗಳು
ವರ್ಗ:ಭಾರತದ ಮುಖ್ಯ ನ್ಯಾಯಾಧೀಶರು
ಬಿ. ಎನ್. ಕಿರ್ಪಾಲ್

ಭೂಪಿಂದ್ರ ನಾಥ್ ಕಿರ್ಪಾಲ್. ಇದು  ಕಿರ್ಪಾಲ್ ರವರ ಪೂರ್ಣ ಹೆಸರು. ಇವರು ನವೆಂಬರ್ ೮ ೧೯೩೭ರಂದು ಲಾಹೋರ್ನಲ್ಲಿ ಜನಿಸಿದರು.
[thumb|[ಲಾಹೋರ್]]

ಇವರು ಭಾರತದ ೩೧ನೇ ಮುಖ್ಯ ನ್ಯಾಯಾಧೀಶರಾಗಿ ಮೇ-೦೬-೨೦೦೨ರಿಂದ ನವೆಂಬರ್-೦೭-೨೦೦೨ರವರೆಗು ಸೇವೆ ಸಲ್ಲಿಸಿದ್ದಾರೆ. ೧೯೬೨ರಲ್ಲಿ ಇವರು ತಮ್ಮ ಕಾನೂನು ವೃತ್ತಿಯನ್ನು ವಕೀಲರಾಗಿ ಆರಂಬಿಸಿದರು. ಇವರು ದೆಹಲಿ ಹೈಕೋರ್ಟ್ ನಲ್ಲಿ ಕೇಂದ್ರ ಸರ್ಕಾರದ ನ್ಯಾಯಾವಾದಿಯಾಗಿ ಸೇವೆ ಸಲ್ಲಿಸಿದ್ದಾರೆ. ೧೯೭೫ರಿಂದ  ದೆಹಲಿ ಹೈಕೋರ್ಟ್ ನಲ್ಲಿ ಆದಾಯ ತೆರಿಗೆ ಇಲಾಖೆ ಮತ್ತು ಕೇಂದ್ರ ಸರ್ಕಾರದ ಸ್ಟಾಂಡಿಂಗ್ ಕೌನ್ಸಿಲನಲ್ಲಿ ಸೇವೆ ಸಲ್ಲಿಸಿದರು. ಇವರು ದೆಹಲಿ ಹೈಕೋರ್ಟ್ ನಲ್ಲಿ ನ್ಯಾಯಾಧೀಶರಾಗಿ ನವೆಂಬರ್ ೧೯೭೯ರಲ್ಲಿ ನೇಮಕಗೊಂಡರು.

೧೯-೧೧-೧೯೮೩ರಲ್ಲಿ
thumb| ದೆಹಲಿ ಹೈಕೋರ್ಟ್
ನಲ್ಲಿ ಶಾಶ್ವತ ಜಡ್ಜ್ ಎಂದು ನೇಮಕಗೊಂಡರು. ಡಿಸೆಂಬರ್ ೧೯೯೩ರಲ್ಲಿ ಇವರು ಗುಜರಾತ್  ಹೈಕೋರ್ಟ್ ನಲ್ಲಿ  ಮುಖ್ಯ ನ್ಯಾಯಾಧೀಶರಾಗಿ  ನೇಮಕಗೊಂಡರು.

ಇವರು ಭಾರತದ ಸರ್ವೋಚ್ಚ ನ್ಯಾಯಾಲಯದಲ್ಲಿ ಸೆಪ್ಟೆಂಬರ್ ೧೯೯೫ರಲ್ಲಿ ನ್ಯಾಯಾಧೀಶರಾಗಿ  ನೇಮಕಗೊಂಡರು. ಮೇ ೨೦೦೨ರಲ್ಲಿ ಭಾರತದ ಮುಖ್ಯ ನ್ಯಾಯಾಧೀಶರಾಗಿ  ನೇಮಕಗೊಂಡರು.  ಇವರು ೨೦೦೨ರಲ್ಲಿ ಮುಖ್ಯ ನ್ಯಾಯಾಧೀಶರಾಗಿ ನಿವೃತ್ತಿಗೊಂಡರು. ನಂತರ ಭಾರತೀಯ ಅರಣ್ಯ ಆಯೋಗದ ಅಧ್ಯಕ್ಷರಾಗಿ ಸೇವೆಸಲ್ಲಿಸಿದರು. ಪರಿಸರ ಮತ್ತು ಅರಣ್ಯ ಪ್ರದೇಶದಲ್ಲಿ ತನ್ನ ತೀಕ್ಷ್ಣ ನ್ಯಾಯಾಂಗ ಕಾಳಜಿಗೆ ಇವರನ್ನು  ತೀರ್ಪುಗಾರರಾಗಿ ಕರೆಯಲಾಗುತ್ತದೆ. ಇವರನ್ನು ಪರಿಸರದ ಸಂರಕ್ಷಕರು ಎಂದು ಪರಿಗಣಿಸಲಾಗಿದೆ. ಶ್ರೀ ಕಿರ್ಫಾಲ್ ಭಾರತೀಯ ಸಲಹಾ ಮಂಡಳಿಯ ಸದಸ್ಯರು. ಇವರು ಕೋಕಾಕೋಲಾ ಇಂಡಿಯಾ ಪ್ರ್ವೇವೇಟ್ ಲಿಮೆಟೆಡ್ ಪರಿಸರ ಸಲಹಾ ಮಂಡಳಿಯ ಸದಸ್ಯರಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. ಇವರು ಜನಿಸಿದ್ದು  ಲಾಹೋರ್ ನಲ್ಲಿ ಆದರೆ ಭಾರತದ ವಿಭಜನೆಯ ನಂತರ ದೆಹಲಿಗೆ ಸ್ಥಳಾಂತರವಾದರು. ಇವರ ಪತ್ನಿಯ ಹೆಸರು ಅರುಣಾ ಕಿರ್ಫಾಲ್. ಇವರಿಗೆ ಮೂವರು ಮಕ್ಕಳಿದ್ದಾರೆ.

ಇವರು ೨೦೦೭ರಿಂದ ಮೆದುಳಿನ ಸ್ಟ್ರೋಕ್ ನಿಂದ ಬಳಲುತ್ತಿದ್ದಾರೆ. ಶ್ರೀ ಕಿರ್ಫಾಲ್ ರವರನ್ನು ಭಾರತದ  ಕಾನೂನು ಮತ್ತು ನ್ಯಾಯಾಂಗ ಕ್ಷೇತ್ರದಲ್ಲಿ ಅಪಾರ ಅನುಭವವುಳ್ಳ ವ್ಯಕ್ತಿಯೆಂದು ಪರಿಗಣಿಸಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ನ್ಯಾಯಾಧೀಶರ ಪಟ್ಟಿಗಳು
ಜಿ. ಬಿ. ಪಾಟ್ನಾಯಿಕ್

**ಗೋಪಾಲ್ ಬಲ್ಲವ್ ಪಟ್ನಾಯಿಕ್** ಭಾರತದ ೩೨ನೆಯ ಮುಖ್ಯ ನ್ಯಾಯಾಧೀಶರಾಗಿದ್ದರು..

## ಉಲ್ಲೇಖಗಳು
ವರ್ಗ:ಭಾರತದ ಮುಖ್ಯ ನ್ಯಾಯಾಧೀಶರು
ಜೆ. ಎಸ್. ವರ್ಮಾ

ನ್ಯಾಯಮೂರ್ತಿ ಜಗದೀಶ್ ಶರಣ ವರ್ಮಾ.

## ವೃತ್ತಿ ಜೀವನ
*೧೯೫೫ - ಭೋಪಾಲ್ ಬಾರ್ ಕೌನ್ಸಿಲ್ ನಲ್ಲಿ ವಕೀಲಿ ವೃತ್ತಿ ಶುರು
*ಜೂನ್ ೧೯೭೨ - ನ್ಯಾಯಮೂರ್ತಿ, ಮಧ್ಯ ಪ್ರದೇಶ ಉಚ್ಚ ನ್ಯಾಯಾಲಯ
*ಜೂನ್ ೧೯೮೫ - ಮುಖ್ಯ ನ್ಯಾಯಮೂರ್ತಿ, ಮಧ್ಯ ಪ್ರದೇಶ ಉಚ್ಚ ನ್ಯಾಯಾಲಯ
*೧೯೮೫ - ಮುಖ್ಯ ನ್ಯಾಯಮೂರ್ತಿ, ರಾಜಸ್ತಾನ ಉಚ್ಚ ನ್ಯಾಯಾಲಯ
*೨೫ ಮಾರ್ಚ್ ೧೯೯೭ - ೧೮ ಜನವರಿ ೧೯೯೮ - ಮುಖ್ಯ ನ್ಯಾಯಮೂರ್ತಿ, ಸರ್ವೋಚ್ಛ ನ್ಯಾಯಾಲಯ
*೧೯೯೯-೨೦೦೩ ಅಧ್ಯಕ್ಷ, ರಾಷ್ಟ್ರೀಯ ಮಾನವ ಹಕ್ಕು ಆಯೋಗ 
* ೨೦೧೨ -೨೦೧೩ ಅಧ್ಯಕ್ಷ, ಅಪರಾಧ ಕಾನೂನು ಮತ್ತು ದಂಡ ಸಂಹಿತೆ ವಿಮರ್ಶೆ ಸಮಿತಿ (ದೆಹಲಿ ನಿರ್ಭಯಾ ಅತ್ಯಾಚಾರ ಪ್ರಕರಣದ ನಂತರ  ರಚಿಸಲಾಗಿತ್ತು)

ವರ್ಗ:ಭಾರತದ ಮುಖ್ಯ ನ್ಯಾಯಾಧೀಶರು
ಎ. ಎಸ್. ಆನಂದ

**ಎ.ಎಸ್.ಆನಂದ**ರವರ ಪೂಣ೯ ಹೆಸರು ಆದಶ್೯ ಸೈನ್ ಆನಂದ್. ಅವರು ನವೆಂಬರ್ ೧, ೧೯೩೬ ರಂದು ಜನಿಸಿದರು. ಎ.ಎಸ್.ಆನಂದ್ ರವರು ಭಾರತದ ೨೯ನೇಯ ಮುಖ್ಯ ನ್ಯಾಯಾಧೀಶರಾಗಿದ್ದರು.
=ಶಿಕ್ಷಣ ಮತ್ತು ವೃತ್ತಿ=
ಆನಂದ್ ರವರು ಜಮ್ಮು, ಲಕ್ನೌ ವಿಶ್ವವಿದ್ಯಾಲಯದಲ್ಲಿ ಮತ್ತು ಯೂನಿವರ್ಸಿಟಿ ಕಾಲೇಜ್ ಲಂಡನ್ನಲ್ಲಿ ವ್ಯಾಸಂಗ ಪೂಣ೯ಗೊಳಿಸಿ ೯ ನವೆಂಬರ್ ೧೯೬೪ ರಲ್ಲಿ ಬಾರ್ ಕೌನ್ಸಿಲ್ ವಕೀಲರಾಗಿ ಸೇರಿಕೊಂಡರು. ಇವರು ಕ್ರಿಮಿನಲ್ ಕಾನೂನು, ಸಂವಿಧಾನದ ನೀತಿ, ಚುನಾವಣಾ ಕಾನೂನು ಇವೆಲ್ಲಾ ಓದಿ ಹೆಚ್ಚುವರಿ ನ್ಯಾಯಾಧೀಶರಾಗಿ ಮೋಟ್ಟ ಮೊದಲ ಬಾರಿಗೆ ಜಮ್ಮು ಮತ್ತು ಕಾಶ್ಮೀರ ಹೈಕೋರ್ಟ್ನ ನಲ್ಲಿ ೨೬ ಮೇ ೧೯೭೫ ರಲ್ಲಿ ನೇಮಿತರಾದರು. 
೧೧ ಮೇ ೧೯೮೫ ರಂದು ಜಮ್ಮು ಮತ್ತು ಕಾಶ್ಮೀರ ಹೈಕೋರ್ಟ್ನಲ್ಲಿ ಮುಖ್ಯ ನ್ಯಾಯಮೂರ್ತಿಯಾಗಿ, ೧ ನವೆಂಬರ್ ೧೯೮೯ ರಂದು ಮದ್ರಾಸ್ ಹೈಕೋರ್ಟ್ಗೆಗೆ ವರ್ಗಾಯಿಸಲಾಯಿತು. ೧೮ ನವೆಂಬರ್ ೧೯೯೧ ರಂದು ಭಾರತದ ಸುಪ್ರೀಂ ಕೋರ್ಟಿನ ನ್ಯಾಯಾಧೀಶರಾದರು. ಫೆಬ್ರವರಿ ೧೭, ೨೦೦೩ ರಂದು ಅವರು ರಾಷ್ಟ್ರೀಯ ಮಾನವ ಹಕ್ಕುಗಳ ಆಯೋಗದ ಅಧ್ಯಕ್ಷರಾಗಿ ವಹಿಸಿಕೊಂಡರು. ಫೆಬ್ರವರಿ ೨೦೧೦ ರಲ್ಲಿ ಕೇರಳದ "ಮುಲ್ಲಪೆರಿಯಾರ್" ಅಣೆಕಟ್ಟು ಸುರಕ್ಷತಾ ಅಂಶಗಳನ್ನು ಪರೀಕ್ಷಿಸಲು ನೆಮಿತಗೊಂಡರು.ಇವರು ೧೦ ಅಕ್ಟೋಬರ್ ೧೯೯೮ ರಿಂದ ೩೧ ಅಕ್ಟೋಬರ್ ೨೦೦೧ ವರೆಗು ಸೆವೆ ಸಲ್ಲಿಸಿದರು.
## ಗೌರವಗಳು
ಎ.ಎಸ್.ಆನಂದ್ ರವರು ಇಂಟರ್ನ್ಯಾಷನಲ್ ಇನ್ಸ್ಟಿಟ್ಯೂಟ್ ಆಫ್ ಹ್ಯೂಮನ್ ರೈಟ್ಸ್ ಸೊಸೈಟಿಯ ಅದ್ಯಕ್ಷರಾ ಆಯ್ಕೆಯಾಗಿದ್ದರು. ಎ.ಎಸ್.ಆನ್ಂದ್ ರವರು ಜಮ್ಮು ಮತ್ತು ಕಾಶ್ಮೀರದ ಸಂವಿಧಾನ ಮತ್ತು ಇದರ ಅಭಿವೃದ್ಧಿ ಮತ್ತು ಪ್ರತಿಕ್ರಿಯೆಗಳು ಎಂಬ ಪುಸ್ತಕವನ್ನು ರಚಿಸಿದರು. ೨೬ ಜನವರಿ ೨೦೦೮ ರಂದು, ಆನಂದ್ ರವರಿಗೆ ಪದ್ಮವಿಭೂಷಣ ಪ್ರಶಸ್ತಿ ದೊರಕಿತು.ಎ.ಎಸ್.ಆನ್ಂದ ರವರಿಗೆ, ೧೪ ಮಾಚ್೯ ೧೯೯೬ ರಂದು ಲಕ್ನೋ ವಿಶ್ವವಿದ್ಯಾಲಯದಲ್ಲಿ ಎಲ್.ಎಲ್.ಡಿ ಪದವಿ, ೨೯ ನವೆಂಬರ್ ೨೦೦೩ ರಂದು ಬನಾರಸ್ ಹಿಂದೂ ವಿಶ್ವವಿದ್ಯಾಲಯದಲ್ಲಿ ಎಲ್.ಎಲ್.ಡಿ ಪದವಿ, ಜಮ್ಮು ವಿಶ್ವವಿದ್ಯಾಲಯದಲ್ಲಿ ೨೦ ಮಾಚ್೯ ೧೯೯೯ ರಲ್ಲಿ ಡಿ.ಲಿಟ್.ಪದವಿ, ೨೮ ಡಿಸೆಂಬರ್ ೨೦೦೧ ರಂದು ಚಂಡೀಘಢ ನಲ್ಲಿ ಮತ್ತೋಂದು ಎಲ್.ಎಲ್.ಡಿ ಪದವಿ, ಭಾರತದ ರಾಷ್ಟ್ರಪತಿಯಿಂದ ರಾಷ್ಟ್ರೀಯ ಕಾನೂನು ಪ್ರಶಸ್ತಿ, ೩೦ ಆಗಸ್ಟ್ 'ಶಿರೋಮಣಿ ಪ್ರಶಸ್ತಿ' ಹಾಗು ಇನ್ನು ಮುಂತಾದ ಪದವಿಗಳನ್ನು ಪಡೆದಿದ್ದಾರೆ.

=ಉಲ್ಲೇಖಗಳು=

ವರ್ಗ:ಭಾರತದ ಮುಖ್ಯ ನ್ಯಾಯಾಧೀಶರು
ಕಮಲ್ ನಾರಾಯಣ್ ಸಿಂಗ್

thumb|ಕಮಲ್ ನಾರಾಯಣ್ ಸಿಂಗ್

## ಜೀವನಚರಿತ್ರೆ
ಕಮಲ್ ನಾರಾಯಣ್ ಸಿಂಗ್ 
ಕೆ.ಎನ್.ಸಿಂಗ್ ೨೨ನೇ ಭಾರತದ ಮುಖ್ಯ ನ್ಯಾಯಮೂರ್ತಿಯಾಗಿ ೨೫ನೇ ನವೆಂಬರ್  ೧೯೯೧ ರಿಂದ ೧೨ನೇ ಡಿಸೆಂಬರ್ ೧೯೯೧ ರವರೆಗೂ ಕಾರ್ಯ ನಿರ್ವಯಿಸಿದ್ದರು.
ರಾಮಸ್ವಾಮಿವೆಂಕಟರಮಣ ಅವರಿಂದ ನೇಮಕಾತಿಯಾದರು 
ರಂಗನಾಥ್ ಮಿಶ್ರ ಅವರಿಂದ ಕೊಡಿತ್ತು ಯಾದರು.
ಎಂ ಎಚ್ ಕಾನಿಯ ಯಾವರು ಯಶಸ್ವಿಯಾದರು.
ಇವರು ೧೩ನೇ ಭಾರತದ ಕಾನೂನು ಆಯೋಗದ ಅಧ್ಯಕ್ಷ ಕಚೇರಿಯಲ್ಲಿ ೧೯೯೧ ರಿಂದ ೧೯೯೪ ರವರೆಗೂ ಕಾಯ೯ ನಿವ೯ಯಿಸಿದ್ದರು.
ವೈಯಕ್ತಿಕ ವಿವರಗಳು 
ಹುಟ್ಟು--೧೩ನೇ ಡಿಸೆಂಬರ ೧೯೨೬.
ರಾಷ್ಟ್ರೀಯತೆ—ಭಾರತೀಯ.
ಅಲ್ಮಾ ಮೇಟರ್--ಅಲಹಾಬಾದ್.ವಿಶ್ವವಿದ್ಯಾಲಯ.
ಕಮಲ್ ನಾರಾಯಣ್ ಸಿಂಗ ರವರು ೧೩ನೇ ಡಿಸೆಂಬರ್ ೧೯೨೬ ರಂದು ಜನಿಸಿದರು. ಭಾರತದ ೨೨ನೇಯ ಮುಖ್ಯ ನ್ಯಾಯಮೂತಿ೯ ಯಾಗಿದರು. ಅವರು L.R.L.A ಫ್ರೌಢಶಾಲೆ.ದಾಲ್ಲಿ ಶಿಕ್ಷಣವನ್ನು ಪಡೆದರು ಸಿಸಾ೯, ಅಲಹಾಬಾದ್ನಲ್ಲಿ.
ಅಲಹಾಬಾದ್ನಲ್ಲಿ ವಿಶ್ವವಿದ್ಯಾಲಯದ ಪದವಿ ಪಡೆದರು.
ಕಾನೂನು ವೃತ್ತಿ
ವಕೀಲರಾಗಿ ಅವರು ೧೯೫೭ ರಿಂದ ನಾಗರಿಕ, ಸಾಂವಿಧಾನಿಕ ಮತ್ತು ತೆರಿಗೆ ಕಾನೂನುರಲ್ಲಿ ಭಗವಹಿಸಿದರು. ೧೯೮೬ ರಲ್ಲಿ ಅವರು ಸುಪ್ರೀಂ ಕೋಟ್ಗೆ೯ ಸೇರಿದರು ಮತ್ತು ಡಿಸೆಂಬರ್ ೧೨ ರವರೆಗೆ ನವೆಂಬರ್ ೨೫, ೧೯೯೧ ರಿಂದ ಭಾರತದ ಮುಖ್ಯ ನ್ಯಾಯಾಧೀಶರಗಿ ಕಾಯ೯ನಿವ೯ಹಿಸಿದರು. ೧೯೭೨ ರಲ್ಲಿ ಹೆಚ್ಚುವರಿ ನ್ಯಾಯಧೀಶ ಅಲಹಾಬಾದ್ ಹೈ ಕೋಟ್೯ ಮತ್ತು ಶಾಶ್ವತ ನ್ಯಾಯಾಧೀಶರಾಗಿ  ಕಾಯ೯ನಿವ೯ಹಿಸಿದರು. ತನ್ನ ಮೊದಲ ನ್ಯಾಯಾಂಗ ಅಪಾಯಿಂಟ್ಮೆಂಟ್ ೧೯೯೧ ರಲ್ಲಿ ನೀಡಿ ಗೌರವಿಸಲಾಯಿತು.
ಅಲಹಾಬಾದ್ ವಿಶ್ವವಿದ್ಯಾಲಯ ಅಲುಮ್ನಿ ಅಸೋಸಿಯೇಷನ್ "ಪ್ರೌಡ ಪಾಸ್ವ್ ಅಲುಮ್ನೈ" ನೀಡಿ ಗೌರವಿಸಲಾಯಿತು.

## ನ್ಯಾಯಾಂಗದ ವಿವರಗಳು
ಕಮಲ್ ನಾರಾಯಣ್ ಸಿಂಗ್ ಎಮ್.ಎ.ಎಲ್.ಬಿ  ೧೩.೧೨.೧೯೧೬ ರಂದು ಜನಿಸಿದರು. ಶಿಷಣವನ್ನು ಎಲ್.ಆರ್.ಎಲ್.ಎ  ಪ್ರೌಡ ಶಾಲೆ ಸಿಸಾ೯, ಅಲಹಾಬಾದ್ ಎವಿಂಗ್  ಕ್ರಿಶ್ಚಿಯನ್ ಕಾಲೇಜ್ ಅಲಹಾಬಾದ್, ವಿಶ್ವವಿದ್ಯಾಲಯದಲ್ಲಿ ಪದವಿ ಪಡೆದರು. ಅಲಹಾಬಾದ್ ಹೈಕೋಟ್೯ ನಲ್ಲಿ ೪ನೆ ಸೆಪ್ಟೆಂಬರ್ ೧೯೫೭ ರಲ್ಲಿ ವಕೀಲರಗಿ ಸೇರಿಕೊಂಡರು.  ಅಲಾಹಾಬಾದ್ ನಾಗರೀಕ, ಸಂವಿಧಾನಿಕ ಮತ್ತು ತೆರಿಗೆ ವಿಷಯಗಳ ಬಗ್ಗೆ ಅಬ್ಯಾಸ ಅಲಹಾಬಾದ್ನಲ್ಲಿ ನೆಡೆಸಿದರು. ಕಿರಿಯರ ಸ್ಟಾಯ್ಂಗ್ ಕೌನ್ಸಿಲ್ ನೇಮಕ ದಿನಾಂಕ ೩೮-೧-೧೯೬೩ ರಲ್ಲಿ ನೇಮಕವಾದರು. ‌ಹಿರಿಯ ಸ್ಟಾಯ್ಂಗ್ ಕೌನ್ಸಿಲ್ ನೇಮಕ ದಿನಾಂಕ ೨೬-೪-೧೯೬೭ ರಲ್ಲಿ ನೇಮಕವಾದರು. ಅಡ್ವಕೇಟ್ ಜನರಲ್ ಉತ್ತರ ಪ್ರದೇಶ್ ೩-೩-೧೯೭೦ ರಿಂದು ೩-೫-೧೯೭೦ ರ ವರೆಗೂ ಸೇವೆ ಸಲ್ಲಿಸಿದರು. ಅಗಸ್ಟ್ ೨೫, ೧೯೭೦ ರಂದು ಎರಡು ವಷ೯ಗಳ ಅವಧಿಯಲ್ಲಿ ಕಾಯ೯ನಿವ೯ಯಿಸಿದರು. ಅಲಹಾಬಾದ್ ಶಾಶ್ವತ ನ್ಯಾಯಾಧಿಶರಾಗಿ ೨೫-೮-೧೯೭೨ ರಂದು ನೇಮಕಗೊಂಡರು. ೧೦-೩-೧೯೮೬ ರಲ್ಲಿ ಸುಪ್ರಿಂ ಹೈಕೋಟ್೯ ನಾಯಾಧೀಶರಾಗಿ ನೇಮಕಗೊಂಡರು. ೨೫-೧೧-೧೯೯೧ ರಂದು ಮುಖ್ಯನ್ಯಾಯ ಮೂತಿ೯ಯಾಗಿ ನೇಮಿಸಿದರು. ೧೨-೧೨-೧೯೯೧ ರಂದು ನಿವೃತ್ತಿಯಾದರು.

## ಕಾನೂನು ವೃತ್ತಿ
ವಕೀಲರಾಗಿ ಅವರು ೧೯೫೭ ರಿಂದ ನಾಗರಿಕ, ಸಾಂವಿಧಾನಿಕ ಮತ್ತು ತೆರಿಗೆ ಕಾನೂನುರಲ್ಲಿ ಭಗವಹಿಸಿದರು. ೧೯೮೬ ರಲ್ಲಿ ಅವರು ಸುಪ್ರೀಂ ಕೋಟ್ಗೆ೯ ಸೇರಿದರು ಮತ್ತು ಡಿಸೆಂಬರ್ ೧೨ ರವರೆಗೆ ನವೆಂಬರ್ ೨೫, ೧೯೯೧ ರಿಂದ ಭಾರತದ ಮುಖ್ಯ ನ್ಯಾಯಾಧೀಶರಗಿ ಕಾಯ೯ನಿವ೯ಹಿಸಿದರು. ೧೯೭೨ ರಲ್ಲಿ ಹೆಚ್ಚುವರಿ ನ್ಯಾಯಧೀಶ ಅಲಹಾಬಾದ್ ಹೈ ಕೋಟ್೯ ಮತ್ತು ಶಾಶ್ವತ ನ್ಯಾಯಾಧೀಶರಾಗಿ ಕಾಯ೯ನಿವ೯ಹಿಸಿದರು. ತನ್ನ ಮೊದಲ ನ್ಯಾಯಾಂಗ ಅಪಾಯಿಂಟ್ಮೆಂಟ್ ೧೯೯೧ ರಲ್ಲಿ ನೀಡಿ ಗೌರವಿಸಲಾಯಿತು. ಅಲಹಾಬಾದ್ ವಿಶ್ವವಿದ್ಯಾಲಯ ಅಲುಮ್ನಿ ಅಸೋಸಿಯೇಷನ್ "ಪ್ರೌಡ ಪಾಸ್ವ್ ಅಲುಮ್ನೈ" ನೀಡಿ ಗೌರವಿಸಲಾಯಿತು..

## ಉಲ್ಲೇಖಗಳು
## ಉಲ್ಲೇಖಗಳು
ರಾಜೇಂದ್ರಮಲ್ ಲೋಧಾ

**ರಾಜೇಂದ್ರ ಮಲ್ ಲೋಧಾ** (ಜನನ ೨೮ ಸೆಪ್ಟೆಂಬರ್ ೧೯೪೯) ಭಾರತದ ಸರ್ವೋಚ್ಛ ನ್ಯಾಯಾಲಯದ ೪೧ನೆಯ ಮುಖ್ಯ ನ್ಯಾಯಾಧೀಶರಾಗಿದ್ದರು. ಇದಕ್ಕೆ ಮುನ್ನ ಲೋಧಾ ಪಟ್ನಾ ಉಚ್ಚ ನ್ಯಾಯಾಲಯದ ಮುಖ್ಯ ನ್ಯಾಯಾಧೀಶರಾಗಿದ್ದರು. ಇವರು ರಾಜಸ್ಥಾನ ಉಚ್ಚ ನ್ಯಾಯಾಲಯ ಮತ್ತು ಮುಂಬಯಿ ಉಚ್ಚ ನ್ಯಾಯಾಲಯದಲ್ಲಿ ಕೂಡ ನ್ಯಾಯಾಧೀಶರಾಗಿ ಸೇವೆ ಸಲ್ಲಿಸಿದ್ದಾರೆ.

## ಉಲ್ಲೇಖಗಳು
ವರ್ಗ:ಭಾರತದ ಮುಖ್ಯ ನ್ಯಾಯಾಧೀಶರು
ಎಮ್. ಎಮ್. ಪುಂಚಿ

**ಮದನ್ ಮೋಹನ್ ಪುಂಚಿರವರು** ಜನವರಿ ೧೯೯೮ನೇ ಸಾಲಿನ ೧೮ ರಿಂದ  ೯ ಅಕ್ಟೋಬರ್ ೧೯೯೮ ರವರೆಗೆ ಭಾರತದ ೨೮ನೇ ಮುಖ್ಯ ನಾಯಾಧೀಶರಾಗಿದರು ಅದಾದ ಮೇಲೆ ನಿವೃತ್ತಿಗೊಂಡರು. ಈಗ ಪಾಕಿಸ್ತಾನದಲ್ಲಿ ಅಕ್ಟೋಬರ್ ೧೦,೧೯೩೩ ರಂದು ಜನಿಸಿದರು. 
ಎಮ್.ಎಮ್.ಪುಂಚಿ ಅವರು 1955 ರಲ್ಲಿ ತಮ್ಮ ಕಾನೂನು ವೃತ್ತಿಯನ್ನು ಆರಂಭಿಸಿದರು, ಮತ್ತು ಡಿಸೆಂಬರ್ 1982 ರಲ್ಲಿ ಪಂಜಾಬ್ ಮತ್ತು ಹರಿಯಾಣ ಹೈಕೋರ್ಟ್ನ ನ್ಯಾಯಾಧೀಶರಾಗಿ ನೇಮಕಗೊಂಡರು.
thumb|ನ್ಯಾಯಾಲಯದ ನ್ಯಾಯಾಧೀಶ
## ಜೀವನ
ಇವರು  ಚಂಡೀಘಢ ನಿವಾಸಿಯಾಗಿದರು, ಮತ್ತೆ ತಮ್ಮ ೮೧ನೇ ವಯಸಿನಲ್ಲಿರುವಾಗ ಜೂನ್ ೧೭ ೨೦೧೫ ರಂದು ಮೃತಪಟರು. ಪುಂಚಿಯವರು ಪಾಕಿಸ್ತಾನದಲ್ಲಿ ಹುಟ್ಟಿದರು ಭಾರತದವರಾಗಿದ್ದರು.

## ವೃತ್ತಿ
ಅಕ್ಟೋಬರ್ ೧೯೮೯ ರಲ್ಲಿ ಅವರು ಭಾರತದ ಸರ್ವೋಚ್ಛ ನ್ಯಾಯಾಲಯದ ನ್ಯಾಯಾಧೀಶರಾಗಿ ನೇಮಕಗೊಂಡರು,  ಮತ್ತು ಜನವರಿ 1998 ರಲ್ಲಿ ಭಾರತದ ಮುಖ್ಯ ನ್ಯಾಯಾಧೀಶರು ಆದರು. ಭಾರತದಲ್ಲಿ ಮಧ್ಯ- ರಾಜ್ಯಗಳು ಸಂಬಂಧಗಳು ಸಂಬಂಧಿಸಿದ ವಿಷಯಗಳಲ್ಲಿ ವ್ಯವಹರಿಸುವ ಪುಂಚಿ ಆಯೋಗವನ್ನು ಪ್ರಾರಂಭ ಮಾಡಿ ತನ್ನ ಕೆಲಸಕ್ಕೆ ಹೆಸರು ವಾಸಿಯಾಗಿದಾರೆ.
[thumb|[ಪಂಜಾಬ್ ಮತ್ತು ಹರಿಯಾಣ ಹೈಕೋರ್ಟ್ನ]]

## ಉಲ್ಲೇಖಗಳು
ಆರ್. ಎಸ್. ಪಾಠಕ್

**ರಘುನಂದನ್ ಸ್ವರೂಪ್ ಪಾಠಕ್** ಅವರು ೨೫ನೇ ನವೆಂಬರ್ ೧೯೨೪ ರಲ್ಲಿ ಜನಿಸಿದರು.ಇವರು ಭಾರತದ 18ನೇ ಮುಖ್ಯ ನಾಯಾಧೀಶರಾಗಿದ್ದಾರೆ.ಗೋಪಾಲ್ ಸ್ವರೂಪ್ ಪಾಠಕ್ ಭಾರತದ ಮಾಜಿ ಉಪಾಧ್ಯಕ್ಷ ಮಗನಾಗಿದ್ದರು.ಭಾರತದಿಂದ ಮೂರು ತೀರ್ಪುಗಾರರು (ಇತರರು ೧೯೮೫ ರಿಂದ ೧೯೮೮ ರವರೆಗೆ ಅದರ ಅಧ್ಯಕ್ಷನಾಗಿ ಸೇವೆ ಸಲ್ಲಿಸಿದ್ದ ಮತ್ತು ನಾಗೇಂದ್ರ ಸಿಂಗ್ ಎಂಬ ಹೇಗ್ ಅಂತರರಾಷ್ಟ್ರೀಯ ನ್ಯಾಯಾಲಯ ಮೇಲೆ ನೀಡಬೇಕಿತ್ತು.ಪ್ರಸ್ತುತ ವಿಶ್ವ ಮೇಲೆ ಕುಳಿತ ಸುಪ್ರೀಂ ಕೋರ್ಟ್ ನಿವೃತ್ತ ನ್ಯಾಯಮೂರ್ತಿ ದಲ್ವೀರ್ ಭಂಡಾರಿ,ನ್ಯಾಯಾಲಯ.ಸೇಂಟ್ ಜೋಸೆಫ್ ಕಾಲೇಜು, ಅಲಹಾಬಾದ್ ತನ್ನ ಶಾಲಾಶಿಕ್ಷಣವನ್ನು ಮತ್ತು ಅಲಹಾಬಾದ್ ವಿಶ್ವವಿದ್ಯಾಲಯದ ಕಾನೂನು ಅಧ್ಯಯನ ಮಾಡಿದರು. ಅಲಹಾಬಾದ್ ಕಾನೂನು ಅಭ್ಯಾಸದ ನಂತರ ಅವರು ೧೯೬೮ ರಲ್ಲಿ ಅಲಹಾಬಾದ್ ಉಚ್ಚ ನ್ಯಾಯಾಲಯದಲ್ಲಿ ನ್ಯಾಯಾಧೀಶವಾಗಿದ್ದರು,ಹಾಗೂ ೧೯೭೨ ರಲ್ಲಿ ಹಿಮಾಚಲ ಪ್ರದೇಶದ ಹೈಕೋರ್ಟಿನಲ್ಲಿ ಮುಖ್ಯ ನ್ಯಾಯಾಧೀಶರಾಗಿದರು.
## ಜೀವನ ಸಾಧನೆ
೧೯೭೮ ರಲ್ಲಿ ಪಾಠಕ್ ಆವರು ಭಾರತದ ಸರ್ವೋಚ್ಚ ನ್ಯಾಯಾಲಯದಲ್ಲಿ ನ್ಯಾಯಾಧೀಶರಾಗಿ ಕೆಲಸ ಮಾಡಿದರು ಮತ್ತು ಡಿಸೆಂಬರ್ ೧೯೮೧ ೨೧ ರಂದು ತನ್ನ ೧೮ ನೇ ಮುಖ್ಯ 
thumb|ಅರ್ ಎಸ್ ಪಾಟಕ್
ರಾಗಿ ನೇಮಕಗೊಂಡರು.ಅವರು ಮಧ್ಯಮ ಒಂದು ವ್ಯಕ್ತಿ ಮತ್ತು ಕೋರ್ಟ್ ಶಾಂತಿ ತರಲು ಸಾಧ್ಯವಾಯಿತು.ಒಬ್ಬ ನ್ಯಾಯಾಧೀಶರು ನೆನಪಿಸಿಕೊಳ್ಳಲಾಗುತ್ತದೆ ಇದೆ. ಅವರು ಎರಡು ಮತ್ತು ಒಂದು ಅರ್ಧ ವರ್ಷಗಳ ಸಮಯದಲ್ಲಿ ಒಂದು ಡಜನ್ ನ್ಯಾಯಾಧೀಶರು ಕೋರ್ಟ್ ನೇಮಕ ಮಾಡಲಾಯಿತು ಮುಖ್ಯ ನ್ಯಾಯಾಧೀಶರಾಗಿದ್ದ ಬಡಿಸಲಾಗುತ್ತದೆ. ಅವುಗಳಲ್ಲಿ ಐದು - ಮಧುಕರ್ ಹೀರಾಲಾಲ್ ಕಾನಿಯಾ, ಲಲಿತ್ ಮೋಹನ್ ಶರ್ಮಾ,ಮನೆಪಲ್ಲೆ, ನಾರಾಯಣ ರಾವ್ ವೆಂಕಟಾಚಲಯ್ಯ, ಅಜೀಜ್ ಮುಷಬೀರ್ ಅಹ್ಮದಿ, ಮತ್ತು ಜಗದೀಶ್ ಶರಣ್ ವರ್ಮ ೧೯೯೧ ಮತ್ತು ೧೯೯೮ ರ ನಡುವೆ ಮುಖ್ಯ ನ್ಯಾಯಮೂರ್ತಿಗಳ ಕಾರ್ಯನಿರ್ವಹಿಸಲು ಹೋದರು.ಪಾಠಕ್ ಭೋಪಾಲ್ ಅನಿಲ ದುರಂತ ಪಾವತಿ ಪರಿಹಾರಕ್ಕೆ ಸಂಬಂಧಿಸಿದ ೧೯೮೯ ರಲ್ಲಿ ಕೋರ್ಟ್ ಒಪ್ಪಂದವೊಂದರಲ್ಲಿ.ಯೂನಿಯನ್ ಕಾರ್ಬೈಡ್ ಕಾರ್ಪೊರೇಷನ್ ಮತ್ತು ಭಾರತ ಸರ್ಕಾರದ ನಡುವೆ ಒಂದು ಔಟ್ ಅನುಕೂಲಕರವಾಗಿತ್ತು. ಸರ್ಕಾರದ $ ೩.೩ ಬಿಲಿಯನ್ ಪ್ರಯತ್ನಿಸಿದರು ಆದರೆ ಕೇವಲ $ ೪೭೦ ಮಿಲಿಯನ್ ಪಡೆದರು ಮತ್ತು ವಸಾಹತು ಸಂದರ್ಭದಲ್ಲಿ ಕಾರ್ಬೈಡ್ ವಿರುದ್ಧ ಕ್ರಿಮಿನಲ್ ಹೊಣೆಗಾರಿಕೆ ಆರೋಪಗಳನ್ನು ಬೀಳಿಸಿದ ಪರಿಣಮಿಸಿದ್ದವು. ನಿವೃತ್ತಿಯ ಮೂರು ತಿಂಗಳೊಳಗೆ ಪಾಠಕ್ ಹೇಗ್ ಅಂತರರಾಷ್ಟ್ರೀಯ ನ್ಯಾಯಾಲಯ ಸದಸ್ಯೆ.ಸುಪ್ರೀಂ ಕೋರ್ಟ್ ಹೀಗೆ ಸಂದರ್ಭದಲ್ಲಿ ಕಾರ್ಬೈಡ್ನ ಹೊಣೆಗಾರಿಕೆ ಕೊನೆಗೊಳ್ಳುವ ೧೯೯೧ ರಲ್ಲಿ ವಸಾಹತು ಎತ್ತಿಹಿಡಿಯಿತು.ಪಾಠಕ್ ಅವರು ಅಂತರರಾಷ್ಟ್ರೀಯ ನ್ಯಾಯಾಲಯದ ನ್ಯಾಯಮೂರ್ತಿಯಾಗಿ ಆಯ್ಕೆ ಮತ್ತು ಎಂ ನಾಗೇಂದ್ರ ಸಿಂಗ್, ನಂತರ ತನ್ನ ಎರಡನೇ ಸೇವೆಯಲ್ಲಿದ್ದ ಭಾರತೀಯ ನ್ಯಾಯಾಧೀಶರು ಮರಣಾನಂತರ ನಡೆಯಿತು ೧೯೮೯.೧೯೯೧ರಲ್ಲಿ ಅವರು "ಸಾಂದರ್ಭಿಕ ಚುನಾವಣೆಯಲ್ಲಿ" ಆಯ್ಕೆಯಾದರು ಎಂದು ಸ್ಥಾನದಲ್ಲಿ ಸೇವೆ ಸಲ್ಲಿಸಿದರು ಅಂತರರಾಷ್ಟ್ರೀಯ ನ್ಯಾಯಾಲಯದಲ್ಲಿ ಪದ.೧೯೯೯೧ರಲ್ಲಿ ಭಾರತ ಆದಾಗ್ಯೂ ಐರ್ಲೆಂಡ್ ಬೆಂಬಲದೊಂದಿಗೆ ಹುಯಿಲು ಪ್ರವೇಶಿಸಿತು ಇವರು ಪಾಠಕ್ ಪುನರ್ನಾಮಕರಣ ಮಾಡು ನಿರ್ಧರಿಸಿತು. ಐರಿಶ್ ಸರ್ಕಾರ ಭಾರತದ ಮುಖ್ಯ ನ್ಯಾಯಾಧೀಶರಾಗಿ, ಅನುಮೋದನೆ ಪಾಠಕ್ ಟೀಕಿಸಿದ ಸಂಸದರು, ಯೂನಿಯನ್ ಕಾರ್ಬೈಡ್ ಜೊತೆ $ ೪೭೦ ಮಿಲಿಯನ್ ಭೋಪಾಲ್ ಅನಿಲ ದುರಂತದ ವಸಾಹತು ಡೈಲ್ ದಾಳಿ ಅಡಿಯಲ್ಲಿ ಬಂದ ನಂತರ, ಪಾಠಕ್ ಓಟದ ನಿರ್ಗಮಿಸಿದರು.
## ಮರಣ
ಆರ್.ಎಸ್.ಪಾಠಕವರು ಹೃದಯಾಘಾತದಿಂದ ೮೨ ನೇ ವಯಸ್ಸಿನಲ್ಲಿ, ೨೦೦೭ ರ ನವೆಂಬರ್ ೧೭ ರಂದು ನಿಧನರಾದರು.ಭಾರತದ ದೇಶಕ್ಕೆ ಇವರ ಕೊಡುಗೆ ಬಹಳ ಶ್ರೇಷ್ಟವಾದದು.ಇವರು ಭಾರತಿಯರು ಎ೦ದು ಹೇಳುವುದಕ್ಕೆ ಗೌರವ ಎನ್ನಿಸುವ್೦ತಾಯಿತು.

## ಉಲ್ಲೇಖಗಳು 
ವರ್ಗ:ನ್ಯಾಯಾಧೀಶರ ಪಟ್ಟಿಗಳು
ಎಸ್. ಎಮ್. ಸಿಕ್ರಿ

thumb|ಎಸ್. ಎಮ್. ಸಿಕ್ರಿ

=ಸರ್ವ್ ಮಿತ್ರ ಸಿಕ್ರಿ=

## ಕಚೇರಿ
 ೨೨ನೇ ಜನವರಿ ೧೯೭೧-೧೫ನೇ ಏಪ್ರಿಲ್ ೧೯೭೩. 
 ನೇಮಕ ಮಾಡಿದವರು-ವಿ.ವಿ.ಗಿರಿ.
 ಕೂಡಿತ್ತವರು -ಜಯಂತಿಲಾಲ್ ಛೋಟಲಾಲ್ ಷಾಟ. 
 ಯಶಸ್ವಿಯಾದವರು-ಅಜಿತ್ ನಾತ್ ರೆ. 
 ಕಚೇರಿಯಲ್ಲಿ- ೩ನೇ ಫೆಬ್ರವರಿ ೧೯೬೪-೨೫ನೇ ಏಪ್ರಿಲ್ ೧೯೭೩.

## ವ್ಯಯಕ್ತಿಕ ಪರಿಚಯ
 ಜನನ-೨೬ನೇ ಏಪ್ರಿಲ್ ೧೯೦೮
 ಸಾವು-೨೪ನೇ ಸೆಪ್ತೆಂಬರ್ ೧೯೯೨ 
 ರಾಷ್ಟ್ರಿಯತೆ-ಇಂಡಿಯನ್

ಸರ್ವ್ ಸಿಕ್ರಿಯವರು ಸವೋಚ್ಚ ನ್ಯಾಯಾಲಯದ ನಾಡಿನ ೧೩ನೇ ಮುಖ್ಯ ನಾಯಾಧೀಶರು. ೨೨ನೇ ಜನವರಿ ೧೯೭೧ ರಿಂದ ೨೫ನೇ ಏಪ್ರಿಲ್ ೧೯೭೩ ರವರೆಗೆ ಕೆಲಸ ಮಾಡಿ ನಿವೃತ್ತಿ ಹೊಂದಿದರು.
 ಅವರು ತನ್ನ ಕಾನೂನು ವೃತ್ತಿಯನ್ನು ೧೯೩೦ಯಲ್ಲಿ ವಕೀಲ ಅಭ್ಯಾಸವನ್ನು  ಲಹೋರ್ ಹೈಕೋರ್ಟ್ ನಲ್ಲಿ ಮಾಡಿದರು.    ಸಾತಂತ್ರದ ನಂತರ, ಸಹಾಯಕ  ವಕೀಲ ಸಾಮಾನ್ಯವಾಗಿ ಪಂಜಾಬಿ ನಲ್ಲಿ ೧೯೪೯ರಲ್ಲಿ ನೇಮಕವಾಗಿದ್ದರು. ಅವರು ಸಹಾಯಕ ವಕೀಲ ಜೆನೆರಲ್ ಯಾಗಿ ೧೯೫೧ ನಿಂದ ೧೯೬೪ರವರಿಗೆ ಸೇವೆ ಸಲ್ಲಿಸಿದರು. ಫೆಬ್ರವರಿ  ೧೯೬೪ರಲ್ಲಿ ಭಾರತದ ಸವೋಚ್ಚ ನ್ಯಾಯಾಲಯಕ್ಕೆ ನೇಮಕವಾದರು. ಜಾನ್ವರಿ ೧೯೭೧ ರಲ್ಲಿ ಭಾರತದ ಮುಖ್ಯ ನ್ಯಾಯಾಧೀಶದರು. ಅವರು ಬಾರ್ ನ ಮೂಲಕ ನೇಮಕವಾಗಿದ್ದ ಮೊದಲ ಮುಖ್ಯ ನ್ಯಾಯಾಧೀಶರು. ಅವರ ಹಿರಿಯತನದಲ್ಲಿ ೨ನೇಯವರಾದರು.ಸಿಕ್ರಿ ಯವರು ಹಿರಿಯತನದಲ್ಲಿ ಎರಡನೆಯ ಸ್ಥಾನದಲ್ಲಿದರು ಅವರಿಗೆ ನ್ಯಾಯಾಧೀಶರಾದರು.ಜಾಫರ್ ಇಮಾಮ್ ಒಲ್ಲೆಯದಕೋಸ್ಕರ ಈ ಗೌರವವನ್ನು ನಿರಾಕರಿಸಿದರು. ಕೇಶವಾನಂದ ಭಾರತೀಯ ವಿರುದ್ಧ ಕೇರಳದ ರಾಜ್ಯದ ನಿರ್ಧಾರ,ಅವರ ಅಧಿಕಾರವಾಧಿಯಲ್ಲಿ ಬಹಳ ಮುಖ್ಯವಾದ ನ್ಯಾಯ.
http://www.indiankanoon.org/doc/257876/

https://en.wikipedia.org/wiki/Sarv_Mittra_Sikri

http://www.supremecourtofindia.nic.in/judges/rcji/13smsikri.htm
ಕೈಲಾಸ್ ನಾಥ್ ವಾಂಚೂ

**ಕೈಲಾಸ್ ನಾಥ್ ವಾಂಚೂ** ಭಾರತದ ೧೦ನೆಯ ಮುಖ್ಯ ನ್ಯಾಯಾಧೀಶರಾಗಿದ್ದರು.

ವರ್ಗ:ಭಾರತದ ಮುಖ್ಯ ನ್ಯಾಯಾಧೀಶರು
ಎಮ್. ಹೆಚ್. ಕಾನಿಯಾ

thumb|ಸರ್ವೋಚ್ಚ ನ್ಯಾಯಾಲಯ
**ಮಧುಕರ್ ಹೀರಾಲಾಲ್ ಕಾನಿಯಾ** (ಎಮ್.ಹೆಚ್.ಕಾನಿಯಾ) (ಡಿಸೆಂಬರ್ ೧೯೯೧ ರಿಂದ ೧೭ ನವೆಂಬರ್ ೧೯೯೨ ವರೆಗೆ)ಭಾರತದ ೨೩ ನೆಯ ಮುಖ್ಯ ನ್ಯಾಯಾಧೀಶರಾಗಿದ್ದರು.

## ಬಾಲ್ಯ ಮತ್ತು ಶಿಕ್ಷಣ
ಮಧುಕರ್ ಹೀರಾಲಾಲ್  ಕಾನಿಯಾ (ಎಮ್.ಹೆಚ್.ಕಾನಿಯಾ) **ಕಾನಿಯಾ**ರವರು ೧೮ ನವೆಂಬರ್ ೧೯೨೭ರಲ್ಲಿ ಮುಂಬಯಿ  ನಲ್ಲಿ ಜನಿಸಿದರು.ಇವರ ತಂದೆ ಹೀರಾಲಾಲ್ ಜೆ. ಕಾನಿಯಾ ಭಾರತ ದ ಮುಖ್ಯ ನ್ಯಾಯಾಧೀಶರು. ಭಾರತದ ಮೊದಲ ಮುಖ್ಯ ನ್ಯಾಯಾಧೀಶರು ಮತ್ತು ತಾಯಿ ಭಾನುಮತಿ.ಇವರು ರೂಪಾ ರವರನ್ನು ಮದುವೆ ಯಾದರು.ಇವರು ಸರ್ಕಾರಿ ಕಾನೂನು ಕಾಲೇಜಿನಲ್ಲಿ  ಎಲ್ಎಲ್ಬಿ ಪದವಿ ಮುಗಿಸಿ ಅರೆಕಾಲಿಕ ಪ್ರಾಧ್ಯಾಪಕರಾಗಿ ೧೯೪೯- ೧೯೬೨ ಕೆಲಸವನ್ನು ಮಾಡಿದರು ಮತ್ತು ಸಹಾಯಕ ಸರ್ಕಾರದ ನ್ಯಾಯಾವಾದಿಯಾಗಿ ಮುಂಬಯಿ ಸಿವಿಲ್ ನ್ಯಾಯಾಲಯದಲ್ಲಿ ಸೇವೆಯನ್ನು ಸಲ್ಲಿಸಿದರು.ಇವರಿಗೆ ಗಾಳಿಪಟ ಹಾರಿಸುವುದಕೆ ಮತ್ತೆ ಪ್ರಯಾಣಿಸುವು ದೆಂದರೆ ತುಂಬಾ ಇಷ್ಟವಾಗುತಿತ್ತು. ಅರೆಕಾಲಿಕ ಪ್ರಾಧ್ಯಾಪಕರಾಗಿ ೧೯೪೯- ೧೯೬೨ ಕೆಲಸವನ್ನು ಮಾಡಿದರು.

## ನ್ಯಾಯಾಧೀಶರಾಗಿ
ಕಾನಿಯಾ ಅವರು ಕಾನೂನು ವೃತ್ತಿಯನು ೧೯೬೪ ರಲಿ ಆರಂಭಿಸಿದರು,ಸಹಾಯಕ ಸರ್ಕಾರದ ನ್ಯಾಯಾವಾದಿಯಾಗಿ ಮುಂಬಯಿ ಸಿವಿಲ್ ನ್ಯಾಯಾಲಯದಲ್ಲಿ ಸೇವೆಯನ್ನು ಸಲ್ಲಿಸಿಧಳದರು, ಇವರನ್ನು ನವೆಂಬರ್ ೧೯೭೧ ರಲ್ಲಿ ಮುಂಬಯಿ ಹೈಕೋರ್ಟ್ನ ನ್ಯಾಯಾಧೀಶರಾಗಿ ನೇಮಕ ಮಾಡಲಾಯಿತು. ನಂತರ ಜೂನ್ ೧೯೮೬ ರಲ್ಲಿ ಮುಂಬಯಿ ಹೈಕೋರ್ಟ್ ನ ಮುಖ್ಯ ನ್ಯಾಯಾಧೀಶರಾಗಿ ನೇಮಿಸಿಲಾಯಿತು.ಅವರ ಅಧಿಕಾರದ ಅವಧಿಯಲ್ಲಿ  ಆದಾಯ ತೆರಿಗೆ, ಮಾರಾಟ ತೆರಿಗೆ, ಹಿಡುವಳಿ ಹೀಗೆ ಅನೇಕ ಸಂದರ್ಭಗಳನ್ನು ವ್ಯವಹರಿಸಿದಾರೆ. ಮೇ ೧೯೮೭ ರಲ್ಲಿ ಇವರನ್ನು ಸುಪ್ರೀಂಕೋರ್ಟ್‌ನ ನ್ಯಾಯಾಧೀಶರಾಗಿ ನೇಮಿಸಲಾಯಿತು, ನಂತರ ಡಿಸೆಂಬರ್ ೧೯೯೧ ರಲ್ಲಿ ಮುಖ್ಯ ನ್ಯಾಯಾಧೀಶರಾಗಿ ಆಯ್ಕೆಯಾದರು. ಇವರು ಭಾರತದ ೨೩ ನೆಯ ಮುಖ್ಯ ನ್ಯಾಯಾಧೀಶರಾಗಿದರು, ಸೇವೆಯನು ೧೩ ಡಿಸೆಂಬರ್ ೧೯೯೧ ರಿಂದ ಪ್ರಾರಂಭಿಸಿ ಅವರ ನಿವೃತ್ತಿ ೧೭ ನವೆಂಬರ್ ೧೯೯೨ ವರೆಗೂ ಸೇವೆ ಸಲಿಸಿದರು.ತನ್ನ ಇಡೀ ನ್ಯಾಯಾಂಗ ವೃತ್ತಿ ಜೀವನದಲ್ಲಿ ಎಲ್ಲಾ ಸಂದರ್ಭಗಳನು ಸಂಫೂರ್ಣ ಗ್ರಹಿಕೆಯಲ್ಲಿ ವ್ಯವಹರಿಸಿದರು ಇದನೇ ಪ್ರತಿ ನಾಗರಿಕನು ನ್ಯಾಯಾಧೀಶರಿಂದ ನಿರೀಕ್ಷಿಸುತಾರೆ.

## ನಿವೃತ್ತಿ
ಇವರು ೧೭ ನವೆಂಬರ್ ೧೯೯೨ ರಲ್ಲಿ ನಿವೃತ್ತರಾದರು.

## ಹಿರಿಮೆ
ಶೇರು ಮಾರುಕಟ್ಟೆಯ ವಿನಿಮಯಸಂಸ್ಥೆ ಸೆಬಿಯ ಕಾರ್ಯವ್ಯಾಪ್ತಿಯನ್ನು ವಿಮರ್ಶಿಸುವ ಆಯೋಗದ ಮುಖ್ಯಸ್ಥರಾಗಿ 2005-06ರಲ್ಲಿ ಕಾರ್ಯಗೈದರು.

## ಟೀಕೆ
ನ್ಯಾ ಕಾನಿಯಾ ತಮ್ಮ ಕುಟುಂಬಕ್ಕೆ ಸಹಾಯಗೈಯಲು ಮುಖ್ಯ ನ್ಯಾಯಮೂರ್ತಿ ಪದವಿಯನ್ನು ದುರುಪಯೋಗಗೈದರು ಎಂಬ ಸಾರ್ವಜನಿಕ ಹಿತಾಸಕ್ತಿ ಮೊಕದ್ದಮೆಯನ್ನು ಪ್ರಶಾಂತ್ ಭೂಷಣ ಹೂಡಿದ್ದರು. ಆದರೆ, ಆ ಆರೋಪ ಸಾಬೀತುಗೈಯಲು ರುಜುವಾತು ಇಲ್ಲದೆ ವಜಾ ಆಯಿತು.

## ಉಲ್ಲೇಖಗಳು
ವರ್ಗ:ಭಾರತದ ಮುಖ್ಯ ನ್ಯಾಯಾಧೀಶರು
ಸುಧಿ ರಂಜನ್ ದಾಸ್

**ಸುಧಿ ರಂಜನ್ ದಾಸ್** ( *ಶುದಿ ರೊನ್ಜನ್ ದಾಶ್*) (೧ ಅಕ್ಟೋಬರ್ ೧೮೯೪ &ndash; ೧೮ ಸೆಪ್ಟೆಂಬರ್ ೧೯೭೭)  ಭಾರತದ ೫ನೆಯ ಮುಖ್ಯ ನ್ಯಾಯಾಧೀಶರಾಗಿದ್ದರು.

ವರ್ಗ:ಭಾರತದ ಮುಖ್ಯ ನ್ಯಾಯಾಧೀಶರು
ಕೆ. ಸುಬ್ಬಾ ರಾವ್

**ಕೋಕ ಸುಬ್ಬಾ ರಾವ್** (ಜನನ ೧೫ ಜುಲೈ ೧೯೦೨ – ೬ ಮೇ ೧೯೭೬) ಭಾರತದ ೯ನೆಯ ಮುಖ್ಯ ನ್ಯಾಯಾಧೀಶರಾಗಿದ್ದರು (1958–1967). ಇವರು ಆಂಧ್ರ ಪ್ರದೇಶ ಉಚ್ಚ ನ್ಯಾಯಾಲಯದ ಮುಖ್ಯ ನ್ಯಾಯಾಧೀಶರಾಗಿಯೂ ಸೇವೆ ಸಲ್ಲಿಸಿದ್ದಾರೆ.

## ಉಲ್ಲೇಖಗಳು
ವರ್ಗ:ಭಾರತದ ಮುಖ್ಯ ನ್ಯಾಯಾಧೀಶರು
ಬನ್ನಿ

thumb

ಅಕೇಶಿಯಾ ಫೆರುಜಿನಿಯಾ ಎಂಬ ವೈಜ್ಞಾನಿಕ ಹೆಸರನ್ನು ಹೊಂದಿರುವ ಶಮಿ ಮರಕ್ಕೆ ಪ್ರೋಸೋಪಿಸ್ ಸಿನೇರಿಯಾ ಎಂದು ಕರೆಯಲಾಗುತ್ತದೆ. ಇದು ಪೀಬಾ ಕುಟುಂಬದ ಫ್ಯಾಬಾಸಯೆಯಲ್ಲಿನ ಹೂಬಿಡುವ ಮರವಾಗಿದೆ. ಇಂದು ಪಶ್ಚಿಮ ಏಷ್ಯಾದ ಶುಷ್ಕ ಭಾಗಗಳು ಮತ್ತು ಅಫ್ಘಾನಿಸ್ತಾನ, ಬಹ್ರೇನ್, ಇರಾನ್, ಭಾರತ, ಒಮನ್, ಪಾಕಿಸ್ತಾನ, ಸೌದಿ ಅರೇಬಿಯಾ ಸೇರಿದಂತೆ ಆಗ್ನೇಯ ಏಷ್ಯಾದ ಭಾಗಗಳಲ್ಲಿ ಪ್ರಮುಖವಾಗಿ ನೆಲೆಯಾಗಿದೆ. ಇದು ಯುನೈಟೆಡ್ ಅರಬ್ ಎಮಿರೇಟ್ಸ್‍ನ ರಾಷ್ಟ್ರೀಯ ಮರವಾಗಿದ್ದು, ಅಲ್ಲಿ ಅದನ್ನು ಘಫ್ ಎಂದು ಕರೆಯಲಾಗುತ್ತದೆ. ಇದು ಭಾರತಕ್ಕೆ ಸಂಬಂಧಿಸಿದಂತೆ ರಾಜಸ್ತಾನದ ರಾಜ್ಯ ಮರವಾಗಿದೆ. ಅಲ್ಲಿ ಇದನ್ನು ಖಜರಿ ಎಂದು ಕರೆಯಲಾಗುತ್ತದೆ. ಸಸ್ಯಶಾಸ್ತ್ರದ ಅನ್ವಯ ಇದನ್ನು ಪ್ರೊಸೋಪಿಸ್ ಸನೆರರಿಯಾ ಎಂದು ಕರೆಯಲಾಗುತ್ತದೆ.

## ಸಸ್ಯ ವಿವರಣೆ
ಈ ಬನ್ನಿ ಮರ ಅಥವಾ ಶಮೀ ವೃಕ್ಷ ಬರ-ನಿರೋಧಕ ಮರವಾಗಿದ್ದು, ಸಾಮಾನ್ಯವಾಗಿ ೧೨ಮೀ ಉದ್ದ ಬೆಳೆಯುತ್ತದೆ. ಇದರ ಮರದ ಬುಡ ಅಥವಾ ಕಾಂಡ ಸುಮಾರು ೨-೩ಮೀ ವರೆಗೆ ನೇರವಾಗಿದ್ದೂ, ೫೦ಚೆ.ಮೀವರೆಗೆ ವ್ಯಾಸವನ್ನು ಹೊಂದಿರುತ್ತದೆ ಮತ್ತು ೧೫ಸೆ.ಮೀ ಉದ್ದದ ತನಕ ಮುಳ್ಳುಗಳನ್ನು ಹೊಂದಿರುತ್ತದೆ. ಇದರ ಕೊಂಬೆಗಳು ಚಿಕ್ಕದಾಗಿಯೂ ಹಾಗೂ ಶಂಖುವಿನಾಕಾರದ ಮುಳ್ಳುಗಳನ್ನು ಹೊಂದಿರುತ್ತದೆ.

## ವಿವಿಧ ಭಾಷೆಗಳಲ್ಲಿ ಶಮಿ ಮರದ ಹೆಸರು
* ಸಂಸ್ಕೃತ - ಅರಿಮೇಧ/ ಬ್ರಹ್ಮಶಲ್ಯ/ ದ್ವಿಜಪ್ರಿಯ
* ಕನ್ನಡ -ಬನ್ನಿ ಮರ
* ತೆಲುಗು -ಜಮ್ಮಿ ಚೆಟ್ಟು
* ತಮಿಳು -ವಣ್ಣೆ
* ಹಿಂದಿ -ಖೈಗರ್, ಸಫೇದ್ ಖೈರ್
* ಮಲಯಾಳಂ - ಕರೀವೇಲಂ, ವನ್ನಿ
* ಮರಾಠಿ - ಧವಿ- ಖೈರ್
* ನೇಪಾಳಿ - ಖೌರ್

## ಉಪಯೋಗಗಳು
### ಔಷಧೀಯ ಬಳಕೆ
# ಕುಷ್ಟ ರೋಗ(ಚರ್ಮ ರೋಗಗಳು), ಗ್ರಂಥಿಗಳು( ಗೆಡ್ಡೆಗಳು), ಬಾಲರೋಗಗಳು( ಮಕ್ಕಳ ರೋಗಗಳು), ವಾತ, ಪಿತ್ತ, ಕಫ, ಕೆಮ್ಮು, ಅತಿಸಾರ ಮತ್ತು ಶ್ವಾಸ ಸಂಬಂಧಿ ರೋಗಗಳ ಚಿಕಿತ್ಸೆಗಾಗಿ ಈ ಮರದ ಸಾರವನ್ನು ಬಳಸಲಾಗುತ್ತದೆ. 
# ಧನ್ವಂತರಿ ನಿಘಂಟಿನ ಪ್ರಕಾರ, ‘ಪಂಚಭೃಂಗ' ಎಂಬ 5 ಮರಗಳಲ್ಲಿ ಶಮೀ ವೃಕ್ಷವೂ ಒಂದು. ಯಾವುದೇ ವ್ಯಕ್ತಿಯ ರೋಗ ಗುಣಪಡಿಸಿದ ನಂತರ ಸ್ನಾನ ಮಾಡಲು ಈ ಐದು ಮೂಲಿಕೆಗಳನ್ನು ಬಳಸಲಾಗುತ್ತದೆ. ಇದು ರೋಗದ ಸೋಂಕನ್ನು ನಿವಾರಿಸುವುದಲ್ಲದೇ ಶಕ್ತಿಯನ್ನು ಉತ್ತೇಜಿಸುತ್ತದೆ.
# ಅನಿರೀಕ್ಷಿತ ಗರ್ಭಪಾತವನ್ನು ತಪ್ಪಿಸಲು ಇದರ ಹೂವುಗಳನ್ನು ಸಕ್ಕರೆ ಕ್ಯಾಂಡಿಯೊಂದಿಗೆ ಮಿಶ್ರಣ ಮಾಡಿ ಕೊಡಲಾಗುತ್ತದೆ.
# ಈ ಮರದ ತೊಗಟೆಯನನ್ನು ಸಂಧಿವಾತದ ಚಿಕಿತ್ಸೆಯಲ್ಲಿ ಮುಖ್ಯವಾಗಿ ಬಳಸಲಾಗುತ್ತದೆ.
# ಉದುಂಬಾರದ ಹಣ್ಣನ್ನು ಎದೆ ಹಾಲಿನೊಂದಿಗೆ ತಾಮ್ರದ ಪಾತ್ರೆಯಲ್ಲಿ ಉಜ್ಜಿ ಅದನ್ನು ತುಪ್ಪದಲ್ಲಿ ಅದ್ದಿದ ಶಮಿಯ ಎಲೆಗಳಿಂದ ಸುಟ್ಟ ಗಾಯದ ಮೇಲೆ ಲೇಪನ ಮಾಡಿದರೆ ಉರಿ, ತುರಿಕೆ, ಕಿರಿಕಿರಿ ಎಲ್ಲವೂ ಕಡಿಮೆಯಾಗುತ್ತದೆ.
# ಶುಂಠಿಯೊಂದಿಗೆ ಬೆರೆಸಿ ತಯಾರಿಸಿದ ಇದರ ತೊಗಟೆಯ ಕಷಾಯವನ್ನು ಹಲ್ಲುಗಳ ಸಂಕುಚತತೆಯನ್ನು ಹೋಗಲಾಡಿಸಲು ಸೇವಿಸಲಾಗುತ್ತದೆ.
# ಬೇಧಿಯಂಥಹ ಸಮಸ್ಯೆಗಳ ಚಿಕಿತ್ಸೆಗಾಗಿಯೂ ಇದರ ಬಳಕೆಯಾಗುತ್ತದೆ.

### ಇತರೆ ಬಳಕೆ
# ಈ ಮರದ ತೊಗಟೆಯನ್ನು ಮದ್ಯ ತಯಾರಿಕೆಯಲ್ಲಿ ಉಪಯೋಗಿಸಲಾಗುತ್ತದೆ.
# ಕೃಷಿಯಲ್ಲಿ ಬೆಳೆಗಳಿಗೆ ಸುಗಮವಾಗಲೆಂದು, ಬೆಳೆಗಳ ಮಧ್ಯ ಈ ಮರವನ್ನು ಬೆಳೆಸಲಾಗುತ್ತದೆ.
# ಈ ಮರ ಉತ್ಪಾದಿಸುವ ಅಂಟು ಪದಾರ್ಥವನ್ನು ಮಸಿ(ಇಂಕ್)ತಯಾರಿಕೆಯಲ್ಲಿ, ಮೂಲಿಕಾ ಪದಾರ್ಥವಾಗಿಯೂ ಬಳಸಲಾಗುತ್ತದೆ.

## ಉಲ್ಲೇಖ
ವರ್ಗ:ಮರಗಳು
ವರ್ಗ:ಸಸ್ಯಗಳು
ಪರಾಠಾ

thumb|ಆಲೂ ಪರಾಠಾ
**ಪರಾಠಾ** ಭಾರತೀಯ ಉಪಖಂಡದಲ್ಲಿ ಹುಟ್ಟಿಕೊಂಡ ಒಂದು ಚಪಾತಿಯಂಥ ಖಾದ್ಯ. ಇದು ಭಾರತ, ಶ್ರೀಲಂಕಾ, ಪಾಕಿಸ್ತಾನ, ನೇಪಾಳ ಮತ್ತು ಬಾಂಗ್ಲಾದೇಶದ ಪ್ರದೇಶಗಳಲ್ಲಿ ಪ್ರಚಲಿತವಾಗಿದೆ. *ಪರಾಠಾ* ಪದವು *ಪರಟ್* ಮತ್ತು *ಆಟಾ* ಶಬ್ದಗಳ ಸಮ್ಮಿಲನವಾಗಿದೆ ಮತ್ತು ಅಕ್ಷರಶಃ ಇದರರ್ಥ ಬೇಯಿಸಿದ ಕಣಕದ ಪದರಗಳು.
## ಇತಿಹಾಸ
ಪರಾಠಾ ಎಂಬ ಹಿಂದೂಸ್ಥಾನಿ ಪದವು ಸಂಸ್ಕೃತದಿಂದ ಬಂದಿದೆ. ೧೩ ನೇ ಶತಮಾನದಲ್ಲಿ ಇಂದಿನ ಕರ್ನಾಟಕವನ್ನು ಆಳಿದ ಚಾಲುಕ್ಯ ರಾಜ ೩ನೇ ಸೋಮೇಶ್ವರನ ಕೃತಿಯಾದ ಮನಸೊಲ್ಲಾಸದಲ್ಲಿ ವಿವಿಧ ರೀತಿಯ ಗೋಧಿಯಿಂದ ತಯಾರಿಸಿದ ಖಾದ್ಯಗಳ ಬಗ್ಗೆ ಉಲ್ಲೇಖಿಸಲಾಗಿದೆ. ಬ್ಯಾನರ್ಜಿ ರವರ (೨೦೧೦) ಪ್ರಕಾರ, ಪರಾಠಾಗಳು ಪಂಜಾಬಿ ಮತ್ತು ಉತ್ತರ ಭಾರತದ ಅಡುಗೆಗೆ ಸಂಬಂಧಿಸಿವೆ. ಪರಾಠಾಗಳನ್ನು ವಿವಿಧ ರೀತಿಯ ಸ್ಟಫಿಂಗ್‌ಗಳೊಂದಿಗೆ  ಪಂಜಾಬ್ ನಲ್ಲಿ ತಯಾರಿಸಲಾಗುತ್ತದೆ.‌ ಬ್ಯಾನರ್ಜಿ ಹೇಳುವಂತೆ, ಮೊಘಲರು ಸಹ ಪರಾಠಾಗಳ ಬಗ್ಗೆ ಒಲವು ಹೊಂದಿದ್ದರು, ಇದು ಡಾಕೈ ಪರಾಠಾ (ಬಹುಪದರದ ಪರಾಠಾ)ವನ್ನು ತಯಾರಿಸಲು ಉತ್ತೇಜನ ನೀಡಿತು. ಡಾಕೈ ಪರಾಠಾ ಎಂಬ ಹೆಸರು ಬಾಂಗ್ಲಾದೇಶದ ಡಾಕಾದಿಂದ ಸಿಕ್ಕಿದೆ.

## ಸರಳ ಮತ್ತು ಸ್ಟಫ್ಡ್ ಪ್ರಭೇದಗಳು
ಭಾರತೀಯ ಉಪಖಂಡದ ಭಾಗದಲ್ಲಿ ಪರಾಠಾಗಳು ಅತ್ಯಂತ ಜನಪ್ರಿಯವಾದ ಫ್ಲಾಟ್ ಬ್ರೆಡ್‌ಗಳಲ್ಲಿ ಒಂದಾಗಿದೆ. ತವಾ ಮೇಲೆ ಸಂಪೂರ್ಣವಾಗಿ ಗೋಧಿ ಹಿಟ್ಟಿನಿಂದ ತಯಾರಿಸಿದ ಉಂಡೆಗಳನ್ನು ಲಟ್ಟಿಸಿ  ಬೇಯಿಸುವ ಮೂಲಕ ತಯಾರಿಸಲಾಗುತ್ತದೆ. ಪರಾಠಾಗಳು ಚಪಾತಿ / ರೋಟಿಗಳಿಂತ ದಪ್ಪವಾಗಿರುತ್ತದೆ. ಇದಕಕೆ ಕಾರಣ ಪರಾಠಾ ವನ್ನು ತಯಾರಿಸುವಾಗ ಹೆಚ್ಚಿನ ಪ್ರಮಾಣದಲ್ಲಿ ತುಪ್ಪ ಮತ್ತು ಎಣ್ಣೆಯನ್ನು ಸವರುತ್ತಾರೆ.ಹಾಗೂ ಕೆಲವೊಮ್ಮೆ ಕ್ಯಾರೆಟ್, ಬಟಾಟೆ ಯಂತಹ ತರಕಾರಿಗಳನ್ನು ಉಪಯೋಗಿಸಿ ಸ್ಟಫಿಂಗ್‌ ಮಾಡಲಾಗುತ್ತದೆ.

ಪರಾಠಾಗಳಿಗೆ ಸಾಮಾನ್ಯವಾಗಿ  ಹಿಸುಕಿದ, ಮಸಾಲೆಯುಕ್ತ ಆಲೂಗಡ್ಡೆ, ದಾಲ್ (ಮಸೂರ), ಎಲೆ ತರಕಾರಿಗಳು, ಮೂಲಂಗಿಗಳು, ಹೂಕೋಸು ಅಥವಾ ಪನೀರ್ ಮುಂತಾದ ಅನೇಕ ಪರ್ಯಾಯಗಳನ್ನು ಸ್ಟಫಿಂಗ್‌ ಗಾಗಿ ಉಪಯೋಗಿಸಬಹುದು.
ಪರಾಠಾಗಳನ್ನು ಉಪಾಹಾರ ಭಕ್ಷ್ಯವಾಗಿ ಅಥವಾ ಚಹಾ-ಸಮಯದಲ್ಲಿ  ಲಘು ಆಹಾರವಾಗಿ ಸೇವಿಸಬಹುದು.

## ಸೇವನೆ
ಪರಾಠಾ ಭಾರತೀಯ ಉಪಖಂಡದ ಸಾಂಪ್ರದಾಯಿಕ ಉಪಹಾರದ ಪ್ರಮುಖ ಭಾಗವಾಗಿದೆ. ಸಾಂಪ್ರದಾಯಿಕವಾಗಿ, ಇದನ್ನು ತುಪ್ಪ ಬಳಸಿ ತಯಾರಿಸಲಾಗುತ್ತದೆ ಆದರೆ ಎಣ್ಣೆಯನ್ನು ಸಹ ಬಳಸಲಾಗುತ್ತದೆ. ಸಾಮಾನ್ಯವಾಗಿ ಪರಾಠಾವನ್ನು ಬೆಣ್ಣೆಯೊಂದಿಗೆ ತಿನ್ನುತ್ತಾರೆ. ಮೊಸರು, ಹುರಿದ ಮೊಟ್ಟೆ, ಆಮ್ಲೆಟ್, ಮಟನ್ ಖೀಮಾ ಮಟನ್, ನಿಹಾರಿ, ಜೀರಾ ಆಲೂ, ದಾಲ್ ಅಥವಾ ರೈತದ ಜೊತೆಗೆ ಬೆಳಗಿನ ಉಪಾಹಾರದ ಭಾಗವಾಗಿ ಸೇವಿಸುತ್ತಾರೆ.
## ವಿಧಗಳು
ಅಜ್ವೈನ್‌ ಪರಾಠಾ, ಆಲೂ ಪರಾಠಾ, ಆಲೂ ಚೀಸ್‌ ಪರಾಠಾ, ಅಂಡಾ ಪರಾಠಾ, ಬೂಂದಿ ಪರಾಠಾ, ಚನಾ ಪರಾಠಾ, ಚನಾ ದಾಲ್‌ ಪರಾಠಾ, ಚಿಕನ್‌ ಪರಾಠಾ, ದಾಲ್‌ ಪರಾಠಾ,ಗೋಬಿ ಪರಾಠಾ, ಜೈಪುರಿ ಪರಾಠಾ, ಕೇರಳ ಪರಾಠಾ, ಲಚ್ಚಾ ಪರಾಠಾ,ಗಾಜರ್‌ ಪರಾಠಾ, ಧನಿಯಾ ಪರಾಠಾ, ಡಾಕೈ ಪರಾಠಾ,ಚಿಲ್ಲೀ ಪರಾಠಾ,ಮಟರ್‌ ಪರಾಠಾ, ಮೀಠಾ ಪರಾಠಾ, ಮೇಥಿ ಪರಾಠಾ, ಮಟನ್‌ ಪರಾಠಾ,ಮಿಕ್ಸ್‌ ಪರಾಠಾ, ಪಾಲಕ್‌ ಪರಾಠಾ, ಪನೀರ್‌ ಪರಾಠಾ, ಪ್ಲೈನ್‌ ಪರಾಠಾ, ಪುದೀನಾ ಪರಾಠಾ,ಪ್ಯಾಸ್‌ ಕಾ ಪರಾಠಾ,ತಂದೂರಿ ಪರಾಠಾ, ಟೊಮೇಟೊ ಪರಾಠಾ, ಖೀಮಾ ಪರಾಠಾ,ಮಕ್ಕಾ ಪರಾಠಾ,ಲೌಕಿ ಪರಾಠಾ.

## ಪರಾಠಾಕ್ಕಿರುವ ಇತರ ಹೆಸರುಗಳು
ಪಾರಂಥ, ಪರೌನ್ಥಾ, ಪ್ರೋನ್ಥಾ, ಪಾರೊಂಟೆ(ಪಂಜಾಬಿಯಲ್ಲಿ), ಪೊರೋಟಾ(ಬಂಗಾಳಿ ಮತ್ತು ಮಲೆಯಾಳಂ), ಪಲಾಟಾ (ಬರ್ಮಾದಲ್ಲಿ), ಪೊರೋಥಾ(ಅಸ್ಸಾಮಿಯಲ್ಲಿ), ಫೊರೋತಾ (ಸಿಲೇಟಿ ಭಾಷೆಯಲ್ಲಿ) ಮತ್ತು ಫರಾತಾ (ಮೌರಿಟಿಯಸ್‌ ನಲ್ಲಿ, ಶ್ರೀಲಂಕಾ ಮತ್ತು ಮಾಲ್ಡೀವ್ಸ್).

## ರೆಡಿಮೇಡ್‌ ಪರಾಠಾಗಳು
ಪರಾಠಾಗಳನ್ನು ತಯಾರಿಸುವುದು ಕಷ್ಟಕರವಾಗಿದ್ದರಿಂದ ಇದೀಗ ಮಾರುಕಟ್ಟೆಯಲ್ಲಿ ರೆಡಿಮೇಡ್‌ ಪರಾಠಾಗಳೂ ಲಭ್ಯವಿದೆ.

## ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ
ಎ. ಎನ್. ರಾಯ್

thumb|ಎ.ಎನ್.ರಾಯ್
ಎ.ಎನ್ ರಾಯ್(೧೯೧೨-೨೦೧೦) ಅಜಿತ್ ನಾತ್ ರಾಯ್ ಅವರು ಭಾರತದ ೧೪ನೇ ಮುಖ್ಯ ನ್ಯಾಯಾಧೀಶರಾಗಿ ಜನವರಿ ೨೨ ೧೯೭೧ರಂದು ಅಧಿಕಾರ ಸ್ವೀಕರಿಸಿದರು. ಇವರ ಆಯ್ಕೆ ಭಾರತದ ನ್ಯಾಯಾಂಗ ವ್ಯವಸ್ಥೆಗೆ ಹಾಗು ಮುಖ್ಯ ನ್ಯಾಯಾಧೀಶರ ನೇಮಕಾತಿ ಪ್ರಕ್ರಿಯೆಗೆ ಒಂದು ಕಪ್ಪು ಚುಕ್ಕೆಯಾಗಿ ನಿಂತು ಬಿಟ್ಟಿತು.ಆದರೂ ಇವರು ಜನವರಿ ೨೮ ೧೯೭೭ ರವರೆಗೂ ಮುಖ್ಯ ನ್ಯಾಯಾಧೀಶರಾಗಿ ಮುಂದುವರೆದರು.ಇವರ ನೇಮಕಾತಿ ಭಾರತದ ನ್ಯಾಯಾಂಗ ವ್ಯವಸ್ಥೆಯಲ್ಲಿ ಬಿರುಗಾಳಿಯನ್ನೆಬ್ಬಿಸಿ ದೊಡ್ದ ಚರ್ಚೆಗೆ ಈಡು ಮಾಡಿತು. ಏಕೆಂದರೆ, ಇವರ ನೇಮಕಾತಿ ಆಗಸ್ಟ್ ೧೯೬೯ರಲ್ಲಿ ನ್ಯಾಯಾಧೀಶರಾಗಿ ಆಗಿತ್ತು. ಆದರೆ ಮುಖ್ಯ ನ್ಯಾಯಾಧೀಶರಾಗಿ ಅಧಿಕಾರ ಸ್ವೀಕರಿಸಿದ್ದು ಏಪ್ರಿಲ್ ೧೯೭೩ರಲ್ಲಿ.ಈ ಆಯ್ಕೆ ಇವರಿಗಿಂತ ಸೇವಾ ಹಿರಿತನದಲ್ಲಿದ್ದ ಜಯ್ ಶಂಕರ್ ಮಣಿಲಾಲ್ ಶಿಲಾತ್, ಎ ಎನ್ ಗ್ರೊವೆರ್ ಮತ್ತು ಕೆ ಎಸ್ ಹೆಗಡೆಯವರ ಅಧಿಕಾರವನ್ನು ಮೊಟಕುಗೊಳಿಸಿದ ಹಾಗೂ ನ್ಯಾಯಾಂಗದ ಸ್ವಾತಂತ್ರ್ಯಕ್ಕೆ ಧಕ್ಕೆ ತಂದ ವಿಚಾರವಾಗಿತ್ತು.ಇದು ಭಾರತೀಯ ಕಾನೂನಿನ ಇತಿಹಾಸದಲ್ಲಿ ಅಗತ್ಯವಿಲ್ಲದ ಪ್ರಕ್ರಿಯೆ ಆಗಿತ್ತು. ಹಾಗಾಗಿ ಇದನ್ನು ಭಾರತೀಯ ಪ್ರಜಾಪ್ರಭುತ್ವದ ಮೇಲೆ ದಾಳಿ ಮಾಡಿದ ಕಪ್ಪು ಚುಕ್ಕೆಯಾಗಿ ಇತಿಹಾಸದಲ್ಲಿ ದಾಖಲಾಗಿದೆ. ಇದರ ವಿರುದ್ಧವಾಗಿ ಕಾನೂನಿನ ಗುಂಪುಗಳು ಮತ್ತು ಬಾರ್ ಅಸ್ಸೊಸಿಯೇಶನ್ಸ್ ಗಳು ಹಾಗೂ ಸಂಘಟನೆಗಳು ಭಾರತಾದ್ಯಂತ ಪ್ರತಿಭಟನೆಯನ್ನು ಚಳುವಳಿಯಾಗಿ ಹಲವಾರು ತಿಂಗಳುಗಳು ನಡೆದವು ಮತ್ತು ತಮ್ಮ ಕಾನೂನು ಚಟುವಟಿಕೆಗಳನ್ನು ನಿಲ್ಲಿಸಿದರು. ದೇಶದ ಜನತೆ ಎ ಎನ್ ರಾಯ್ ಅವರು ಪ್ರಧಾನಮಂತ್ರಿ ಶ್ರೀಮತಿ ಇಂದಿರಾ ಗಾಂಧಿ ಅವರ ಪ್ರಭಾವಕ್ಕೆ ಒಳಪಟ್ಟು ನ್ಯಾಯಾಂಗವನ್ನು ನಡೆಸುತ್ತಿದ್ದರು ಎನ್ನುವ ಅಪವಾದಗಳನ್ನು ಹೊರಬೇಕಾಗಿ ಬಂತು.ಇದಕ್ಕೆ ಇಂಬು ಕೊಡುವಂತೆ ರಾಯ್ ಅವರು ಕೂಡ ಪದೇ ಪದೇ ಪ್ರಧಾನಮಂತ್ರಿಗಳಿಗೆ  ಕರೆಮಾಡಿ ಸಣ್ಣ ಪುಟ್ಟ ವಿಷಯಗಳಿಗೂ ಅವರ ಸಲಹೆಯನ್ನು ಪಡೆಯುತ್ತಿದ್ದರು. ಈ ಸಲಹೆಗಳು ನ್ಯಾಯಾಲಯದ ದಾವೆಗಳ ಮೇಲೆ ಪ್ರಭಾವ ಬೀರುತ್ತಿತ್ತುನೇಮಕಾತಿಯ ಅಧಿಕಾರದ ವಿಧಿ ವಿಧಾನಗಳನ್ನು ಮೊರಾರ್ಜಿ ದೇಸಾಯಿ ಅವರ ಸರ್ಕಾರದ ಕಾನೂನಿನ ಮಂತ್ರಿಯಾಗಿದ್ದ ಶಾಂತಿ ಭೂಶಣ್ ರವರಿಂದ ಪುನರ್ ನಿರ್ಮಾಣವಾಯಿತು.

## ಉಲ್ಲೇಖಗಳು
ಕೋಸಳ್ಳಿ ಜಲಪಾತ

**ಕೋಸಳ್ಳಿ ಜಲಪಾತ**ವು ಉಡುಪಿ ಜಿಲ್ಲೆಯ ಬೈಂದೂರು ತಾಲೂಕಿನಿಂದ ಸುಮಾರು ೧೧ ಕಿ.ಮೀ ದೂರದಲ್ಲಿದೆ. ಬೈಂದೂರಿನಿಂದ ಶಿರೂರು ಮಾರ್ಗವಾಗಿ ಸುಮಾರು ೭ ರಿಂದ ೮ ಕಿ.ಮೀ ದೂರವಿರುವ ತೂದಳ್ಳಿಗೆ ಬಂದು ಅಲ್ಲಿಂದ ಸುಮಾರು ೩ ಕಿ.ಮೀ ಕಾಡುಮಾರ್ಗದಲ್ಲಿ ನಡೆದು ಹೋದರೆ ಸಿಗುವುದೇ ಕೋಸಳ್ಳಿ ಜಲಪಾತ. ಕೋಸಳ್ಳಿ ಜಲಪಾತವು ೩-೫ ಹಂತಗಳಾಗಿ ಧುಮುಕುತ್ತದೆ. 

* **ಸ್ಥಳ**: ಬೈಂದೂರು, ಕುಂದಾಪುರ ತಾಲೂಕು, ಉಡುಪಿ ಜಿಲ್ಲೆ

* **ದೂರ**: ಬೆಂಗಳೂರಿನಿಂದ ಸುಮಾರು ೪೮೦ ಕಿ.ಮೀ. ಮಂಗಳೂರಿನಿಂದ ೧೩೦ ಕಿ.ಮೀ

* **ಮಾರ್ಗ**: ಮಂಗಳೂರು - ಗೋವಾ ರಾಷ್ಟ್ರೀಯ ಹೆದ್ದಾರಿ ೧೭

* **ಸಮೀಪದ ಪಟ್ಟಣಗಳು**: ಭಟ್ಕಳ, ಬೈಂದೂರು, ಕುಂದಾಪುರ, ಉಡುಪಿ

* **ಸಮೀಪದ ಪ್ರಮುಖ ಆಕರ್ಷಣೆಗಳು**: ಕೊಲ್ಲೂರು ಶ್ರೀ ಮೂಕಾಂಬಿಕಾ ದೇವಸ್ಥಾನ (೨೭ ಕಿ.ಮೀ*), ಮುರ್ಡೇಶ್ವರ (೩೦ ಕಿ.ಮೀ*), ಉಡುಪಿ ಶ್ರೀ ಕೃಷ್ಣ ದೇವಸ್ಥಾನ (೬೭ ಕಿ.ಮೀ*), ಮರವಂತೆ ಕಡಲ ತೀರ (೧೮ ಕಿ.ಮೀ*), (*ಬೈಂದೂರಿನಿಂದ ಇರುವ ದೂರ)

**ಕೋಸಳ್ಳಿ ಜಲಪಾತದ ಇತರ ಚಿತ್ರಗಳು**

ವರ್ಗ:ಜಲಪಾತಗಳು
ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ
ಕುಂಚಿಕಲ್ ಜಲಪಾತ

ಈ ಜಲಪಾತ ‌ಶಿವಮೊಗ್ಗ ಮತ್ತು ಉಡುಪಿ ಜಿಲ್ಲೆಯ ಗಡಿಭಾಗದಲ್ಲಿ ಹೊಸನಗರ ತಾಲೂಕಿನ‌ಲ್ಲಿದೆ. 1,493 ಅಡಿ ಎತ್ತರದಿಂದ ಧುಮುಕುವ ಈ ಜಲಪಾತ ಸೃಷ್ಟಿಸಿರೋದು ವಾರಾಹಿ‌ ನದಿ. ಮಾಣಿ ಡ್ಯಾಮ್‌ನಿಂದ ಸುಮಾರು 3 ಕಿಲೋಮೀಟರ್ ಕಾಡಿನ ಮಧ್ಯ ದುರ್ಗಮ ದಾರಿಯಲ್ಲಿ ಹೋದರೆ ಈ ಜಲಪಾತದ ಸೊಬಗನ್ನ ಕಣ್ತುಂಬಿಕೊಳ್ಳಬಹುದು.

ಜಲವಿದ್ಯುತ್ ಯೋಜನೆಗಾಗಿ ವಾರಾಹಿ ನದಿಗೆ ಅಣೆಕಟ್ಟು ಕಟ್ಟಿರುವುದರಿಂದ ಮುಂಗಾರಿನ ಸಮಯದಲ್ಲಿ ಮಾತ್ರ ( ಜೂನ್ – ಸೆಪ್ಟೆಂಬರ್ ) ಈ ಜಲಪಾತ ನೀರಿನಿಂದ ಭೋರ್ಗರೆಯುತ್ತದೆ. ಇದು ಕೆಪಿಸಿಎಲ್ ವ್ಯಾಪ್ತಿಗೆ ಸೇರುವುದರಿಂದ ಸಾರ್ವಜನಿಕ ಪ್ರವೇಶ ನಿಷೇಧಿಸಲಾಗಿದೆ. ಇಲ್ಲಿಗೆ ಕೆಪಿಸಿಎಲ್‌ನಿಂದ ‌ಅನುಮತಿ ಪಡೆದವರಿಗೆ ಮಾತ್ರ ಪ್ರವೇಶವಿದೆ.

Reference:
http://kannada.nativeplanet.com/agumbe/attractions/kunchikal-falls/

ವರ್ಗ:ಜಲಪಾತಗಳು
ಚೇಕಿತಾನ

**ಚೇಕಿತಾನ** ಕೇಕಯರ ರಾಜ ಧೃಷ್ಟಕೇತುನ ಮಗನಾಗಿದ್ದನು ಮತ್ತು ಪಾಂಡವರ ಮಿತ್ರನಾಗಿದ್ದನು.
ಚೇಕಿತಾನನು ಕೇಕಯ ರಾಜ ಧೃಷ್ಟಕೇತು ಮತ್ತು ಯಾದವ ರಾಣಿ ಶ್ರುತಕೀರ್ತಿಯ ಮಗ. ಅವನು ಯಾದವರ ಅಂಧಕ ಪಂಥದ ನಾಯಕನಾಗಿದ್ದನು. ಚೇಕಿತಾನನನ್ನು ಸುಶರ್ಮ, ಕೃಪಾಚಾರ್ಯ ಮತ್ತು ದ್ರೋಣಾಚಾರ್ಯರಂತಹ ಯೋಧರೊಂದಿಗೆ ಹೋರಾಡಿದ ಪರಾಕ್ರಮಿ ಯೋಧ ಎಂದು ವರ್ಣಿಸಲಾಗಿದೆ. ಅವನು ನಕುಲನನ್ನು ದುರ್ಯೋಧನನ ಹಿಡಿತದಿಂದ ರಕ್ಷಿಸಿದನು. 18 ನೇ ದಿನ, ಅವನು ದುರ್ಯೋಧನನಿಂದ ಕೊಲ್ಲಲ್ಪಟ್ಟನು.

ವರ್ಗ:ಮಹಾಭಾರತದ ಪಾತ್ರಗಳು
ಕೋಸಲ

**ಕೋಸಲ** ವಿಸ್ತೀರ್ಣದಲ್ಲಿ ಸ್ಥೂಲವಾಗಿ ಇಂದಿನ ಉತ್ತರ ಪ್ರದೇಶದ ಅವಧ್ ಪ್ರದೇಶಕ್ಕೆ ಅನುರೂಪವಾಗಿದ್ದ ಒಂದು ಪ್ರಾಚೀನ ಭಾರತೀಯ ರಾಜ್ಯವಾಗಿತ್ತು. ಅದು ವೈದಿಕ ಯುಗದ ಉತ್ತರಾರ್ಧದಲ್ಲಿ ನೆರೆಯ ವಿದೇಹ ರಾಜ್ಯದ ಸಂಪರ್ಕಗಳೊಂದಿಗೆ ಒಂದು ಜನಪದವಾಗಿ ಹೊರಹೊಮ್ಮಿತು. ಬೌದ್ಧ ಪಠ್ಯ ಅಂಗುತ್ತರ ನಿಕಾಯ ಹಾಗೂ ಜೈನ ಪಠ್ಯ ಭಗವತಿ ಸೂತ್ರದ ಪ್ರಕಾರ, ಕ್ರಿ.ಪೂ. ೬ ರಿಂದ ೫ ನೆಯ ಶತಮಾನದವರೆಗೆ ಕೋಸಲವು ಹದಿನಾರು ಮಹಾಜನಪದಗಳಲ್ಲಿ ಒಂದಾಗಿತ್ತು, ಮತ್ತು ಅದರ ಸಾಂಸ್ಕೃತಿಕ ಹಾಗೂ ರಾಜಕೀಯ ಶಕ್ತಿಯು ಅದಕ್ಕೆ ಮಹಾ ಶಕ್ತಿಯ ಸ್ಥಾನವನ್ನು ಗಳಿಸಿಕೊಟ್ಟಿತು.
## ಉಲ್ಲೇಖಗಳು
ವರ್ಗ:ಮಹಾಜನಪದಗಳು
ಬಯಲುಸೀಮೆ

ಬಯಲುಸೀಮೆ (ಬಯಲು ಸೀಮೆ)
ಕರ್ನಾಟಕದ ಹೆಚ್ಚಿನ ಭೌಗೋಳಿಕ ಪ್ರದೇಶವು ಬಯಲುಸೀಮೆಯಿಂದ ಕೂಡಿದ್ದು, ವಿಶಾಲವಾದ ಮೈದನದಂತೆ ಇರುವ ಪ್ರದೇಶವಾಗಿದೆ. ಕೃಷಿ ಇಲ್ಲಿನ ಜನರ ಪ್ರಮುಖ ಉದ್ಯೋಗವಾಗಿದ್ದು,
ಜೋಳ ಹಾಗು ರಾಗಿ ಇಲ್ಲಿನ ಪ್ರಮುಖ ಬೆಳೆಗಳಾಗಿವೆ. 

ಯ ಭಾಗವಾಗಿದೆ. ]]

## ಬಯಲುಸೀಮೆ ಜಿಲ್ಲೆಗಳು
# ಬಾಗಲಕೋಟೆ
# ಬೆಂಗಳೂರು
# ಬೆಂಗಳೂರು ಗ್ರಾಮಾಂತರ ಜಿಲ್ಲೆ
# ಬೆಳಗಾವಿ
# ಬಳ್ಳಾರಿ
# ಬೀದರ್
# ಬಿಜಾಪುರ
# ಚಾಮರಾಜನಗರ
# ಚಿಕ್ಕಬಳ್ಳಾಪುರ
# ಚಿತ್ರದುರ್ಗ
# ದಾವಣಗೆರೆ
# ಧಾರವಾಡ
# ಗದಗ
# ಗುಲ್ಬರ್ಗ/ಕಲಬುರ್ಗಿ
# ಹಾಸನ
# ಹಾವೇರಿ
# ಕೋಲಾರ
# ಕೊಪ್ಪಳ
# ಮಂಡ್ಯ
# ಮೈಸೂರು
# ರಾಯಚೂರು
# ತುಮಕೂರು
# ರಾಮನಗರ
# ಯಾದಗಿರಿ

ವರ್ಗ:ಭೂಗೋಳ
ವಿದರ್ಭ ರಾಜ್ಯ

ಸಂಸ್ಕೃತ ಮಹಾಕಾವ್ಯ ಮಹಾಭಾರತದಲ್ಲಿ **ವಿದರ್ಭ ರಾಜ್ಯ**ವು ಯಾದವ (ಭೋಜ ಯಾದವರು) ರಾಜರಿಂದ ಆಳಲ್ಪಟ್ಟ ಹಲವು ರಾಜ್ಯಗಳಲ್ಲೊಂದು. ಮಹಾಕಾವ್ಯದ ಭೌಗೋಳಿಕ ಕ್ಷಿತಿಜದಲ್ಲಿ ಅದು ವಿಂಧ್ಯ ಶ್ರೇಣಿಯ ದಕ್ಷಿಣಕ್ಕೆ, ಇಂದಿನ ಮಧ್ಯ ಭಾರತದ ವಿದರ್ಭ ಎಂದು ಈಗಲೂ ಕರೆಯಲ್ಪಡುವ ಪ್ರದೇಶದಲ್ಲಿ ದಕ್ಷಿಣತಮದ ರಾಜ್ಯವಾಗಿದೆ. ನಳನ ಹೆಂಡತಿ ದಮಯಂತಿಯು ವಿದರ್ಭದ ರಾಜಕುಮಾರಿಯಾಗಿದ್ದಳು.

ವರ್ಗ:ಮಹಾಭಾರತದಲ್ಲಿನ ರಾಜ್ಯಗಳು
ರುಕ್ಮಿ

ಮಹಾಭಾರತ ಮಹಾಕಾವ್ಯದ ಪ್ರಕಾರ, **ರುಕ್ಮಿ**ಯು ವಿದರ್ಭ ರಾಜ್ಯದ ರಾಜನಾಗಿದ್ದನು. ಅವನು ಭೀಷ್ಮಕ ರಾಜನ ಮಗನಾಗಿದ್ದನು ಮತ್ತು ರುಕ್ಮಿಣಿಯ ಅಣ್ಣನಾಗಿದ್ದನು. ರುಕ್ಮಿಯು ರುಕ್ಮಿಣಿಯನ್ನು ಚೇದಿ ರಾಜ ಶಿಶುಪಾಲನಿಗೆ ವಧುವಾಗಿ ನೀಡಲು ಬಯಸಿದ್ದನಾದರೂ, ಕೃಷ್ಣನು ರುಕ್ಮಿಣಿಯನ್ನು ವಿದರ್ಭ ರಾಜ್ಯದಿಂದ ಅಪಹರಿಸಿ ಮದುವೆಯಾದನು.ಹರಿವಂಶವು ರುಕ್ಮಿಗೆ ಕಿಂಪುರುಷ ದ್ರುಮನು ಯುದ್ಧ ಕಲೆಯನ್ನು ಕಲಿಸಿದನು ಎಂದು ಉಲ್ಲೇಖಿಸುತ್ತದೆ. ರುಕ್ಮಿ ಕೃಷ್ಣನ ಮೇಲೆ ದ್ವೇಷ ಹೊಂದಿದ್ದನು .

## ರುಕ್ಮಿಣಿ- ಕೃಷ್ಣ ಮದುವೆ 
ರಾಜ ಭೀಷ್ಮನು ತನ್ನ ಮಗಳು ರುಕ್ಮಿಣಿಯನ್ನು ಕೃಷ್ಣನಿಗೆ ಮದುವೆ ಮಾಡಲು ನಿರ್ಧರಿಸಿದನು. ಇದನ್ನು ತಿಳಿದ ರುಕ್ಮಿಯು ತನ್ನ ತಂದೆಯನ್ನು ಬೇಡಿಕೊಂಡನು, "ರುಕ್ಮಿಣಿಯು ಕೃಷ್ಣನ ಬದಲು ಚೇದಿ ರಾಜ ಶಿಶುಪಾಲನನ್ನು ಮದುವೆಯಾಗುವುದು ಉತ್ತಮ." ರಾಜ ಭೀಷ್ಮನು ವೃದ್ಧನಾಗಿದ್ದನು ಮತ್ತು ರಾಜಕುಮಾರ ರುಕ್ಮಿ ಹಠಮಾರಿಯಾಗಿದ್ದನು.ಆದರೆ ರುಕ್ಮಿಣಿ ಕೃಷ್ಣನನ್ನು ಪ್ರೀತಿಸುತ್ತಿದ್ದಳು. ರುಕ್ಮಿಯು ರುಕ್ಮಿಣಿಯನ್ನು ಚೇದಿ ರಾಜ ಶಿಶುಪಾಲನಿಗೆ ವಧುವಾಗಿ ಕೊಡಲು ಬಯಸಿದ್ದರೂ, ಕೃಷ್ಣನು ವಿದರ್ಭದಿಂದ ರುಕ್ಮಿಣಿಯನ್ನು ಕರೆದುಕೊಂಡು ಹೋಗಿ ಅವಳನ್ನು ಮದುವೆಯಾದನು. ರುಕ್ಮಿಯು ಕೃಷ್ಣನೊಂದಿಗೆ ಹೋರಾಡಿದನು ಆದರೆ ಸೋತನು. ಕೃಷ್ಣನು ಅವನನ್ನು ಕೊಲ್ಲಲು ಮುಂದಾದಾಗ, ರುಕ್ಮಿಣಿ ತನ್ನ ಸಹೋದರನ ಪ್ರಾಣವನ್ನು ಉಳಿಸುವಂತೆ ಬೇಡಿಕೊಂಡಳು. ಕೃಷ್ಣನು ಒಪ್ಪಿ ರುಕ್ಮಿಯ ತಲೆಯ ಕೂದಲು ಕತ್ತರಿಸಿ ಅವನನ್ನು ಬಿಡುಗಡೆ ಮಾಡಿದನು. 

ಕೃಷ್ಣನಿಂದ ಸೋತ ನಂತರ ರುಕ್ಮಿ ತುಂಬಾ ದುಃಖಿತಳಾಗಿದ್ದನು. ನಗರಕ್ಕೆ ಹಿಂತಿರುಗಲು ಅವಳು ನಾಚಿಕೆಪಡುತ್ತಿದ್ದನು. ರುಕ್ಮಿ ವಿದರ್ಭದ ರಾಜಧಾನಿ ಕುಂದಿನಾಪುರಿಗೆ ಎಂದಿಗೂ ಹಿಂತಿರುಗಲಿಲ್ಲ. ಬದಲಾಗಿ, ಕುಂದಿನ ಪಶ್ಚಿಮಕ್ಕೆ "ಭೋಜಕತ್" ಎಂಬ ಮತ್ತೊಂದು ಹೊಸ ನಗರವನ್ನು ನಿರ್ಮಿಸಿದನು, ಅಲ್ಲಿ ಅವನು ಕೃಷ್ಣನೊಂದಿಗೆ ಹೋರಾಡಿದನು ಮತ್ತು ಅಲ್ಲಿಂದ ತನ್ನ ರಾಜ್ಯವನ್ನು ಆಳಲು ಪ್ರಾರಂಭಿಸಿದನು. ರುಕ್ಮಿಯ ಮಗಳು ರುಕ್ಮಾವತಿ ಕೃಷ್ಣನ ಮಗ ಪ್ರದ್ಯುಮ್ನನನ್ನು ಮದುವೆಯಾದಳು. ರುಕ್ಮಾವತಿ ಮತ್ತು ಪ್ರದ್ಯುಮ್ನರಿಗೆ ಅನಿರುದ್ಧ ಎಂಬ ಮಗನಿದ್ದನು . 

## ಮಹಾಭಾರತ ಯುದ್ಧ 
ಕುರುಕ್ಷೇತ್ರ ಯುದ್ಧದಲ್ಲಿ ರುಕ್ಮಿಯ ದುರಹಂಕಾರದಿಂದಾಗಿ ಅರ್ಜುನ ಮತ್ತು ದುರ್ಯೋಧನ ಇಬ್ಬರೂ ಅವನನ್ನು ಮಿತ್ರನನ್ನಾಗಿ ತಿರಸ್ಕರಿಸಿದರು . ಆದ್ದರಿಂದ, ರುಕ್ಮಿಯ ವಿದರ್ಭ ಸೈನ್ಯವು ಕುರುಕ್ಷೇತ್ರ ಯುದ್ಧದಿಂದ ದೂರ ಉಳಿದು, ಕೌರವರು ಮತ್ತು ಪಾಂಡವರ ನಡುವಿನ ಸಂಘರ್ಷದಲ್ಲಿ ತಟಸ್ಥ ಶಕ್ತಿಯಾಗಿ ಮಾರ್ಪಟ್ಟಿತು .

## ಸಾವು 
ಪಗಡೆ ಆಟದಲ್ಲಿ ದೇವತೆಗಳನ್ನು ವಂಚಿಸಿ ತನ್ನ ಯಾದವ ಕುಲವನ್ನು ಅವಮಾನಿಸಿದ್ದಕ್ಕಾಗಿ ಬಲರಾಮನು ರಾಜ ರುಕ್ಮಿಯನ್ನು ಕೊಂದನು .

ವರ್ಗ:ಮಹಾಭಾರತದ ಪಾತ್ರಗಳು